open-index/open-wikipedia-markdown huggingface dataset:
പ്രകാശ മലിനീകരണം

അമിതമായ അളവിലോ, തെറ്റായ ദിശയിലോ അനാവശ്യമായിട്ടുള്ള കൃത്രിമപ്രകാശത്തിന്റെ സാന്നിധ്യമാണ് **പ്രകാശ മലിനീകരണം**. ആദ്യകാലത്ത്, രാത്രികാലങ്ങളിൽ നക്ഷത്രങ്ങളുടെ പ്രകാശത്തെ മറയ്ക്കുന്നതിനാൽ ജ്യോതിശാസ്ത്രജ്ഞർ ആണ് ഇത് ശ്രദ്ധിച്ചിരുന്നത് എങ്കിലും, പിന്നീട് ഇതൊരു വളരുന്ന പ്രശ്നമായി തിരിച്ചറിയപ്പെടുകയായിരുന്നു.  നൈസർഗികമായ പ്രകാശിത ചുറ്റുപാടുകളിൽ അസുഖകരമായി തോന്നുന്ന വിധമുള്ള അനാവശ്യപ്രകാശം എന്നത് മുതൽ ജീവികളുടെ സ്വാഭാവിക ജൈവികഘടികാരത്തെ താളം തെറ്റിക്കുകയും ആരോഗ്യത്തിന് തന്നെ ദോഷകരമായി മാറുകയും ചെയ്യുന്ന അവസ്ഥയിലേക്ക് വരെ പ്രകാശ മലിനീകരണത്തിന്റെ അനന്തരഫലങ്ങൾ ചെന്നെത്തുന്നു.

## പ്രത്യാഘാതങ്ങൾ

പലതരം അർബുദങ്ങൾക്കും മറ്റും പ്രകാശ മലിനീകരണം കാരണമാകുന്നു.  എന്നാലും അമിതപ്രകാശം സസ്യജൈവചക്രത്തെ എങ്ങനെ ബാധിക്കുന്നു എന്ന് ഇന്നും കണ്ടെത്തിയിട്ടില്ല. ചെറു പട്ടണങ്ങളോട് അടുത്ത് ജീവിക്കുന്ന ചില തവളകളുടെ പ്രത്യുൽപാദനത്തെ ബാധിക്കുന്നു എന്ന് കണ്ടെത്തിയിട്ടുണ്ട്. അംബരചുംബികളുടെ പ്രകാശം ദേശാടനപ്പക്ഷികളുടെ ദിശ തെറ്റിക്കുന്നു. കടൽ ജീവികളുടെ സൈര്യവിഹാരത്തെ ഇത് ബാധിക്കുന്നു. ഇരകളും ഇരപിടിയന്മാരും തമ്മിലുള്ള ബന്ധം ഇത് താളം തെറ്റിക്കുന്നു.
### മനുഷ്യരിൽ
മനുഷ്യരിൽ പ്രകാശ മലിനീകരണം സിർകാഡിയൻ റിഥത്തെ സാരമായി ബാധിക്കുന്നു. അതുമൂലം തലവേദന, മൈഗ്രേൻ, ഉറക്കക്കുറവ്, പൊണ്ണത്തടി, പ്രമേഹം എന്നിവയും വന്നു ചേരുന്നു.
### മറ്റു പ്രശ്നങ്ങൾ

പ്രകാശ മലിനീകരണം മൂലം വാനനിരീക്ഷർക്ക് നല്ല ബുദ്ധിമുട്ടാണ് ഉണ്ടാക്കുന്നത്. ചില വാനനിരീക്ഷണശാലകൾ ഇതുകാരണം അടച്ചിടെണ്ടി വന്നിട്ടുണ്ട്. പ്രധാനമായും ന്യൂയോർക്ക്, ടോക്കിയോ, ബോംബെ എന്നീ നഗരങ്ങളുടെ ആകാശകാഴ്ചയെ ഇത് മറയ്ക്കുന്നുണ്ട്. അടുത്തകാലത്തായി നാസ പുറത്തുവിട്ട ഭൂമിയുടെ ആകാശചിത്രത്തിൽ ആഫ്രിക്കയുടെയും, ചൈനയുടെയും ചില ഭാഗങ്ങൾ ഒഴികെ ലോകത്തിന്റെ മിക്ക ഭാഗങ്ങളും പ്രകാശ പ്രളയത്തിൽ മുങ്ങിക്കിടക്കുന്നതായാണ് കാണപ്പെട്ടത്.


കൂടാതെ ഭാവിയിൽ ഊർജപ്രതിസന്ധിയും ഇത് സൃഷ്ടിക്കുന്നു.

## സംഘടന
:*പ്രധാന ലേഖനം [[ ഇന്റർനാഷണൽ ഡാർക്ക് സ്കൈ അസോസിയേഷൻ]] *
ഇന്റർനാഷണൽ ഡാർക്ക് സ്കൈ അസോസിയേഷൻ എന്നൊരു സംഘടന ഇതിനെതിരെ പ്രവർത്തിക്കുന്നുണ്ട്, ഇവരുടെ വെബ്സൈറ്റിൽ പ്രകാശ മലിനീകരണം ഒഴിവാക്കാനുള്ള നിരവധി മാർഗ്ഗങ്ങൾ കൊടുത്തിട്ടുണ്ട്.

## അവലംബം
 
മാതൃഭൂമി വിദ്യ 30 ഏപ്രിൽ 2013 വർഗ്ഗം:പ്രകാശംവർഗ്ഗം:മലിനീകരണം
ചെറുമരുന്ന്

Indian Barberry എന്നും **മരമഞ്ഞൾ** എന്നും അറിയപ്പെടുന്ന **ചെറുമരുന്ന്** 3 മീറ്റർ വരെ ഉയരം വയ്ക്കുന്ന ഒരു ചെറിയ വൃക്ഷമാണ്. .

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വിമാനത്താവളം

വിമാനങ്ങൾക്ക് ഇറങ്ങാനോ ടേക്ക് ഓഫ് ചെയ്യാനോ കഴിയുന്ന സ്ഥലമാണ് വിമാനത്താവളം. പല വിമാനത്താവളങ്ങളിലും വിമാനങ്ങളും യാത്രക്കാരും കൈവശം വയ്ക്കാൻ ഉപയോഗിക്കുന്ന കെട്ടിടങ്ങളുണ്ട്. വിമാനങ്ങളോ ലഗേജുകളോ കാത്തിരിക്കുന്ന യാത്രക്കാരെ നിലനിർത്തുന്ന ഒരു കെട്ടിടത്തെ **ടെർമിനൽ** അഥവാ **മുനമ്പ്** എന്ന് വിളിക്കുന്നു. വിമാനങ്ങളും ടെർമിനലും തമ്മിലുള്ള വിഭാഗങ്ങളെ "ഗേറ്റുകൾ" അഥവാ **വിമാനകവാടങ്ങൾ**  എന്ന് വിളിക്കുന്നു. വിമാനങ്ങൾ ഉപയോഗിക്കാത്തപ്പോൾ അവയെ പിടിക്കാൻ ഹാംഗറുകൾ എന്ന് വിളിക്കുന്ന കെട്ടിടങ്ങളും വിമാനത്താവളങ്ങളിൽ ഉണ്ട്. ചില വിമാനത്താവളങ്ങളിൽ വിമാനത്താവളം നിയന്ത്രിക്കാൻ കെട്ടിടങ്ങളുണ്ട്, ഒരു കൺട്രോൾ ടവർ പോലെ, വിമാനങ്ങൾ എവിടെ പോകണമെന്ന് പറയുന്നു.

മറ്റ് രാജ്യങ്ങളിലേക്ക് പോകാനും പുറപ്പെടാനും വിമാനങ്ങൾക്ക് ഉപയോഗിക്കാൻ കഴിയുന്ന ഒരു വലിയ വിമാനത്താവളമാണ് അന്താരാഷ്ട്ര വിമാനത്താവളം. ഒരു ആഭ്യന്തര വിമാനത്താവളം എന്നത് സാധാരണയായി ചെറുതും ഒരേ രാജ്യത്തെ സ്ഥലങ്ങളിൽ നിന്ന് വരുന്ന വിമാനങ്ങൾ മാത്രമുള്ളതുമായ ഒരു വിമാനത്താവളമാണ്. മിക്ക അന്താരാഷ്ട്ര വിമാനത്താവളങ്ങളിലും വിമാന യാത്രക്കാർക്ക് ഉപയോഗിക്കാൻ ഷോപ്പുകളും റെസ്റ്റോറന്റുകളും ഉണ്ട്.

സൈന്യം ഉപയോഗിക്കുന്ന ഒരു വിമാനത്താവളത്തെ പലപ്പോഴും വ്യോമസേനാ താവളം അല്ലെങ്കിൽ എയർബേസ് എന്ന് വിളിക്കുന്നു. 

യാത്രക്കാർ വിമാനത്താവളത്തിൽ പ്രവേശിക്കുമ്പോൾ ഒരു മെറ്റൽ ഡിറ്റക്ടറിലൂടെ നടക്കണം (ലോഹത്തിലൂടെ കടന്നുപോകുന്നുണ്ടോ എന്ന് പറയാൻ കഴിയുന്ന ഒരു യന്ത്രം). ഇത് ശബ്ദമുണ്ടാക്കുകയാണെങ്കിൽ, ഉദ്യോഗസ്ഥർ ആ വ്യക്തിയെ ലോഹമായ എല്ലാ വസ്തുക്കളും എടുക്കാൻ പ്രേരിപ്പിക്കും. ലഗേജുകൾ പരിശോധിക്കാൻ കഴിയുന്ന എക്സ്-റേ മെഷീനുകളും ഇവയിലുണ്ട്. ആയുധങ്ങൾ പോലുള്ള വസ്തുക്കൾ അല്ലെങ്കിൽ ആളുകളെ കൊല്ലാൻ ഉപയോഗിക്കാവുന്ന എന്തെങ്കിലും ഉദ്യോഗസ്ഥർ കണ്ടെത്തിയാൽ, ആ ഇനം (അത് കൈവശമുള്ള വ്യക്തി) എടുത്തുകൊണ്ടുപോയി അറസ്റ്റ് ചെയ്യപ്പെടാം. ഇതുകൂടാതെ, 100 മില്ലിയിൽ കൂടുതൽ ദ്രാവകമുള്ള കുപ്പികളോ പാത്രങ്ങളോ വിമാനത്തിലേക്ക് കൊണ്ടുവരാൻ യാത്രക്കാരെ അനുവദിക്കുന്നില്ല, കാരണം അവ ബോംബുകളായി മാറാം. അതിനാൽ, സുരക്ഷിതമായ സ്ഥലത്ത് പ്രവേശിക്കുന്നതിന് മുമ്പ് എല്ലാ വാട്ടർ ബോട്ടിലുകളും ശൂന്യമാക്കണം. 
## അവലംബം


വർഗ്ഗം:വിമാനത്താവളങ്ങൾ
വർഗ്ഗം:വ്യോമഗതാഗതം
പന്തലിങ്ങൽ

കേരളത്തിലെ മലപ്പുറം ജില്ലയിലെ ഒരു പ്രദേശമാണ് **പന്തലിങ്ങൽ**. വണ്ടൂർ പഞ്ചായത്തിൻറെയും മമ്പാട് പഞ്ചായത്തിൻറെയും ഏകദേശ മധ്യത്തിലായാണ് ഈ ഗ്രാമം സ്ഥിതി ചെയ്യുന്നത്. മേപ്പാടം, കൊട്ടാല, കൊന്നഞ്ചേരി എന്നിവയാണ് സമീപ ഗ്രാമങ്ങൾ.  കൃഷിയാണ് പ്രധാന വരുമാനമാർഗ്ഗമെങ്കിലും ഗൾഫ്‌, ഗവർമെൻറ് ഉദ്യോഗം എന്നിവയാണ് നാട്ടുകാരുടെ വരുമാനമാർഗം.

## ജനങ്ങൾ
മുസ്ലിം ഭൂരിപക്ഷമുള്ള ഈ പ്രദേശത്ത് ഹിന്ദു വിഭാഗക്കാരും കുറവല്ല. താഴ്ന്ന ജാതിയിൽ പെട്ട ഹിന്ദു സമൂഹങ്ങളാണ് ഭൂരിഭാഗവും.  മുസ്ലിംകളിൽ തന്നെ മുജാഹിദ്, ജമാഅത്, സുന്നി എന്നീ എല്ലാ വിഭാഗക്കാരും ഇവിടെയുണ്ട്. മത സാഹോദര്യത്തിൻറെ ഉത്തമ മാതൃക ഇവിടെ ദർശിക്കാം. വ്യക്തമായ രാഷ്ട്രീയ ബോധമുള്ളവരാണ് ഈ ദേശക്കാർ. മുസ്ലിം ലീഗ്, കോൺഗ്രസ്സ്, എൽ.ഡി.എഫ്., ബി.ജെ.പി. തുടങ്ങി എല്ലാ പാർട്ടികൾക്കും ഇവിടെ സാന്നിദ്ധ്യമുണ്ട്.

## പ്രധാന സ്ഥാപനങ്ങൾ
#ഐ.എച്ച്.എസ്. പന്തലിങ്ങൽ 
#പ്രാഥമികാരോഗ്യകേന്ദ്രത്തിന്റെ ഉപകേന്ദ്രം 
#മൂന്നു മദ്രസകൾ
#മുജാഹിദീൻ അറബിക് കോളേജ്
#ഇസ്ലാഹിയ ഹൈ സ്കൂൾ
#ജി.എം.എൽ.പി. സ്കൂൾ
#അംഗൻ വാടി

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
കാട്ടുമൈന (ചലച്ചിത്രം)

നീലാ പ്രൊഡക്ഷൻസിനു വേണ്ടി പി. സുബ്രഹ്മണ്യം നിർമിച്ച വീരസാഹസ മലയാളചലച്ചിത്രമാണ് **കാട്ടുമൈന**.  ഈ ചിത്രത്തിന്റെ കഥ നീലായുടേയും തിരക്കഥയും സംഭാഷ്ണവും നാഗവള്ളി ആർ.എസ്. കുറുപ്പിന്റേതുമാണ്.  മുരളി രചിച്ച 9 പാട്ടുകളുടെ സംഗീതസംവിധാനം ബ്രദർ ലക്ഷ്മണൻ നിർവഹിച്ചു.  എം. കൃഷ്ണൻ നായർ സംവിധാനം ചെയ്ത ഈ ചിത്രത്തിന്റെ രംഗസംവിധാനം എ.വി. കൊച്ചാപ്പുവും ഛായാഗ്രഹണം എൻ.എസ്. മണിയും നൃത്തസംവിധാനം തങ്കപ്പനും ചിത്രസംയോജനം എൻ. ഗൊപാലകൃഷ്ണനും നിർവഹിച്ചു.  മെരിലാൻഡിൽ വച്ച് ചിത്രീകരണം പൂർത്തിയാക്കിയ കാട്ടുമൈന 1963 ഓഗസ്റ്റ് 31-ന് പ്രദർശം തുടങ്ങി.  ഈ ചിത്രത്തിന്റെ വിതരണാവകാശം എ കുമാരസ്വമി റിലീസിനാണ്.

## അഭിനേതാക്കൾ
*പ്രേം നസീർ
*ജോസ് പ്രകാശ്
*മുതുകുളം രാഘവൻ പിള്ള
*ആനന്ദൻ
*ശശികുമാർ
*മുട്ടത്തറ സോമൻ
*ശാന്തി
*ഷീല
## പിന്നണിഗായകർ
*ഗ്രേസി
*കെ.പി. ഉദയഭാനു
*കമുകറ പുരുഷോത്തമൻ
*മെഹബൂബ്
*പി. ലീല
*പി. സുശീല

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് കാട്ടുമൈന
*മല്ലു മൂവീസ് ഓർഗനൈസേഷനിൽ നിന്ന്  കാട്ടുമൈന

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
ഒലിപ്പുഴ

പശ്ചിമഘട്ടത്തിലെ സൈലൻറ്വാലി മലനിരകളിലൂടെ രൂപം കൊണ്ട് മലപ്പുറം ജില്ലയിലെ കരുവാരക്കുണ്ട് ഭാഗത്ത് നിന്ന് ഉത്ഭവിക്കുന്ന പുഴയാണ് **ഒലിപ്പുഴ**. കരുവാരകുണ്ടിനടുത്തുള്ള കൽകുണ്ട്, കേരളാംകുണ്ട് തുടങ്ങിയ ഒലിപ്പുഴയിലേക്ക് ചേരുന്ന പ്രധാന വെള്ളച്ചാട്ടങ്ങൾ വിനോദ സഞ്ചാരികളെ ആകർഷിക്കുന്നു. കേരളത്തിലെ പ്രധാന നദികളിലൊന്നായ കടലുണ്ടിപ്പുഴയുടെ പോഷക ഉറവിടങ്ങളിലൊന്നാണ് ഒലിപ്പുഴ. മേലാറ്റൂരിനടുത്ത ഒരു പ്രദേശത്തിൻറെ പേരു കൂടിയാണ് ഒലിപ്പുഴ.

## അവലംബം

വർഗ്ഗം:കേരളത്തിലെ നദികൾ
അമേരിക്കകൾ

വടക്കേ അമേരിക്കയെയും തെക്കേ അമേരിക്കയെയും ചേർത്ത് പൊതുവായി പറയുന്ന പേരാണ്  **അമേരിക്കകൾ** അഥവാ അമേരിക്കാസ് (Americas). ഈ ഭൂഖണ്ഡങ്ങൾക്ക് പുറമേ ഇവയ്ക്ക് ചുറ്റുമുള്ള ദ്വീപസമൂഹങ്ങളും വിശാലാർത്ഥത്തിൽ അമേരിക്കകൾ എന്ന വിവക്ഷയിൽ വരുന്നു. ഭൂമിയുടെ 8.3 ശതമാനവും കരഭാഗത്തിന്റെ 28.4 ശതമാനവും ഉൾക്കൊള്ളുന്നതാണിത്. വടക്കേ അമേരിക്കയും തെക്കേ അമേരിക്കയും ഇപ്പോൾ പനാമ കനാലിനാൽ മാത്രം വേർതിരിക്കപ്പെട്ടു കിടക്കുന്ന അമേരിക്കകൾ മൂന്നു ദശലക്ഷം വർഷങ്ങൾക്കു മുമ്പ് രൂപപ്പെട്ട പനാമ ഇസ്തുമസിനാൽ ബന്ധിക്കപ്പെട്ട ഒരു ബൃഹത് ഭൂഖണ്ഡമായി കണക്കാക്കപ്പെടുന്നു.

## അവലംബം

വർഗ്ഗം:അമേരിക്കകൾ
വർഗ്ഗം:ഭൂപ്രകൃതിശാസ്ത്രം
ഇസ്തുമസ്

രണ്ടു വലിയ ഭൂവിഭാഗങ്ങളെ ബന്ധിപ്പിക്കുന്ന വീതി കുറഞ്ഞ പ്രകൃതിദത്തമായ കരഭാഗത്തെയാണ് **ഇസ്തുമസ്** എന്ന് പറയുന്നത്. മിക്കവാറും ഇവയുടെ ഇരുവശങ്ങളിലുമായി കടലോ കായലോ മേൽപ്പറഞ്ഞ വലിയ ഭൂവിഭാഗങ്ങളെ വേർതിരിക്കുന്നുണ്ടാകും. ഇവ പലപ്പോളും രണ്ടു കരകൾക്കിടയിൽ ഒരു സ്വാഭാവിക പാലമായി വർത്തിക്കുന്നു. ഇന്ന് വേർപ്പെട്ടു കിടക്കുന്ന പല കരകൾക്കിടയിലും ചരിത്രാതീത കാലത്ത് ഉണ്ടായിരുന്ന ഇസ്തുമസ് ബന്ധനങ്ങൾ പ്രാകൃത മനുഷ്യരുടെ ഭൂഖണ്ഡാന്തര കുടിയേറ്റങ്ങളെപ്പോലും സഹായിച്ചിട്ടുണ്ട്. വടക്കും തെക്കുമുള്ള അമേരിക്കകൾക്കിടയിലെ കുടിയേറ്റങ്ങൾ ഉദാഹരണമാണ്. ഏഷ്യയിലെ ഒരു പ്രധാന ഇസ്തുമസ് ആണ് മധ്യധരണ്യാഴിക്കും ചെങ്കടലിനും ഇടയിൽ സീനായ്‌ ഉപദ്വീപിലുള്ള സൂയസ് ഇസ്തുമസ്.

## അവലംബങ്ങൾ

വർഗ്ഗം:ഭൂപ്രകൃതിശാസ്ത്രം
സീനായ് ഉപദ്വീപ്

ഈജിപ്തിന്റെ വടക്കുകിഴക്കേ മൂലയിൽ, 60,000 ചതുരശ്ര കിലോമീറ്റർ (23,000 ചതുരശ്ര മൈൽ) വിസ്തൃതിയോടെ ത്രികോണാകൃതിയിൽ സ്ഥിതി ചെയ്യുന്ന ഒരു  ഉപദ്വീപാണ്  **സീനായ്‌** (അറബി : سيناء‎). ഈജിപ്തിന്റെ ഏഷ്യയിൽ സ്ഥിതിചെയ്യുന്ന ഒരേയൊരു ഭൂവിഭാഗമാണിത്. വടക്ക് മധ്യധരണ്യാഴിയും തെക്ക് ചെങ്കടലും അതിരിടുന്ന സീനായ്‌യുടെ തെക്ക് പടിഞ്ഞാറായി സൂയസ് ഉൾക്കടലും കിഴക്ക് അഖബ ഉൾക്കടലും സ്ഥിതി ചെയ്യുന്നു. സീനായ്യ്ക്ക് വടക്കൻ അതിർത്തി ഇസ്രയേലും പലസ്തീനുമാണ്. അറുപതിനായിരത്തോളം ചതുരശ്രകിലോമീറ്റർ വിസ്തീർണമുള്ള സീനായ്‌ ഏഷ്യക്കും ആഫ്രിക്കക്കും ഇടയിൽ ഒരു പാലമായി വർത്തിക്കുന്നു. ഈ ഭൂവിഭാഗത്തിലെ ജനസംഖ്യ ഏകദേശം നാലുലക്ഷം വരും. സൂയസ് കനാൽ സീനായ്‌ ഉപദ്വീപിലൂടെ കടന്നുപോകുന്നു. സീനായ് മല, സെയിന്റ് കാതറീൻ മല എന്നിവ സീനായിൽ ചെയ്യുന്നു. അറേബ്യൻ മരുഭൂമിയിൽ തുടങ്ങുന്ന റെഡ്സീ ഹിൽ സീനായിലേക്കും വ്യാപിച്ചിരിക്കുന്നു. ഈ മലയിലെ മണ്ണലിനു ചുവന്ന നിറമാണ്.

## ഇതും കാണുക
* ഈജിപ്ത്
* സൂയസ് കനാൽ

## അവലംബം

വർഗ്ഗം:ഈജിപ്റ്റിന്റെ ഭൂമിശാസ്ത്രം
വർഗ്ഗം:ഏഷ്യയിലെ ഉപദ്വീപുകൾ
വർഗ്ഗം:ഭൂപ്രകൃതിശാസ്ത്രം
മൗണ്ട് ആബു

രാജസ്ഥാന്റെ തെക്കുഭാഗത്ത് ഗുജറാത്ത് അതിർത്തിയോടടുത്ത് സ്ഥിതിചെയ്യുന്ന ഒരു സുഖവാസകേന്ദ്രമാണ് **മൗണ്ട് ആബു**. സിരോഹി ജില്ലയിൽ അരാവലി മലനിരകളിൽ സ്ഥിതിചെയ്യുന്ന മൗണ്ട് ആബു, രാജസ്ഥാനിലെ ഒരേയൊരു ഹിൽസ്റ്റേഷനാണിത്. ഇവിടത്തെ ജൈനക്ഷേത്രങ്ങൾ, നക്കി തടാകം തുടങ്ങിയവ പേരുകേട്ടതാണ്.

ഇന്ത്യയിലെ ബ്രിട്ടീഷ് ആധിപത്യകാലത്ത് രജപുത്താനയിലെ ബ്രിട്ടീഷ് റെസിഡന്റിന്റെ ആസ്ഥാനം മൗണ്ട് അബുവായിരുന്നു. 1847-ലാണ് ബ്രിട്ടീഷുകാർ ഇവിടത്തെ രജപുത്രരാജാവിൽനിന്ന് സ്ഥലം പാട്ടത്തിനെടുത്തത്.

## അവലംബം

വർഗ്ഗം:രാജസ്ഥാനിലെ പട്ടണങ്ങൾ
വർഗ്ഗം:രാജസ്ഥാനിലെ വിനോദസഞ്ചാര കേന്ദ്രങ്ങൾ
വർഗ്ഗം:അരാവലി പർവ്വതനിര
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
മനഃസമ്മതം

കത്തോലിക്കാ സഭയിൽ വിവാഹത്തിന് മുന്നോടിയായി വധൂവരന്മാരും അവരുടെ ബന്ധുമിത്രാദികളും പള്ളിയിൽ വെച്ച് വൈദികരുടെ നേതൃത്വത്തിൽ നടത്താറുള്ള ഒരു ചടങ്ങാണ് **മനഃസമ്മതം**. ഒത്തുകല്യാണം, മനസ്സുചോദ്യം തുടങ്ങിയ പേരുകളിലും ഈ ചടങ്ങ് അറിയപ്പെടുന്നു. വിശ്വാസപരമായി മനസമ്മതത്തെ  വിവാഹത്തിന്റെ ഭാഗമായി കണക്കാക്കുന്നു.

മനഃസമ്മതം എന്നാൽ പള്ളിയുടെ അധികാരത്തിൽ പരസ്യമായി സമ്മതം ചോദിക്കുകയെന്ന ഒരു ചടങ്ങാണ്.പ്രതിശ്രുത വധൂവരന്മാർ വിവാഹത്തിന് സമ്മതമാണെന്ന് അവരവരുടെ ഇടവക പള്ളിയിലെ പുരോഹിതനെ അറിയിക്കുകയും ഇടവകപ്പള്ളിയിലോ അവിടെ നിന്ന് ലഭിക്കുന്ന സമ്മതപത്രത്തോടെ സഭയിലെ മറ്റ് ഏതെങ്കിലും പള്ളിയിലോ വെച്ച് വിവാഹത്തിന് ഇരുവർക്കും സമ്മതമാണോയെന്ന് പുരോഹിതൻ സാക്ഷികളെ മുൻനിറുത്തി അന്വേഷിക്കുകയും ദൈവനാമത്തിൽ ഉറപ്പിക്കുകയും ചെയ്യുന്നതാണ് ഈ ചടങ്ങ്.  പള്ളിയിൽ സൂക്ഷിച്ചിരിക്കുന്ന രേഖയിൽ വധുവരന്മാരും രണ്ട് സാക്ഷികളും ഒപ്പ് വെയ്ക്കന്നതോടുകൂടി മനസഃമ്മതം തീരുന്നതാണ്. വിവാഹത്തിന് സഭ നൽകുന്ന അനുമതിയായി മനഃസമ്മതത്തെ കണക്കാക്കാം. മനസഃമ്മതം നടക്കുന്ന പള്ളിയിൽ നിന്ന് നൽകുന്ന രേഖ വധുവരന്മാരുടെ ഇടവകപള്ളികളിൽ സമർപ്പിക്കുകയും ചെയ്യും. ഇതിന്റെയടിസ്ഥാനത്തിൽ കുർബാനസമയത്ത് (സാധാരണ ഞായറാഴ്ചകളിൽ) ഇവരുടെ വിവാഹം നടക്കാൻ പോകുന്നതായി പരസ്യമായി വിളിച്ചുപറയുകയും ചെയ്യാറുണ്ട്.
## അവലംബം

വർഗ്ഗം:ക്രൈസ്തവം
വർഗ്ഗം:വിവാഹം
ഇണകാത്തേവൻ

നാട്ടുബുൾബുളിന്റെ വലിപ്പമുള്ള ഒരിനം പക്ഷിയാണ് **ഇണകാത്തേവൻ**  (Ashy Swallow Shrike -- *Artamus fuscus*.) ചാരനിറത്തിലെ മുകൾഭാഗവും അല്പം കൂടി ഇരുണ്ട തലയും പൃഷ്‌ഠഭാഗത്ത് വെളുപ്പു കലർന്ന നിറവും പിങ്ക് കലർന്ന ചാരനിറത്തിലെ മാറും അടിഭാഗവും കുറിയ വാലറ്റത്ത് വെളുപ്പു നിറവും ഉള്ള ചെറിയ തൂവൽപ്പക്ഷികളാണ് ഇവ. ഇവയുടെ കാലുകൾ കുറിയതും കറുത്ത നിറത്തോടു കൂടിയവയുമാണ്‌. വാലറ്റം ചതുരാകൃതിയിലുള്ളതും ചിറകുകൾക്ക് വളവുള്ളതുമാണ്‌. ഇലക്ട്രിക് കമ്പികളിലും മരങ്ങളിലും കൂട്ടമായി ഇവയെ കാണാം.

തെക്കേ ഏഷ്യൻ രാജ്യങ്ങളിലാണ് ഇവയെ സാധാരണയായി കണ്ടുവരാറുള്ളത്. ഇന്ത്യ, ശ്രീലങ്ക, മ്യാൻമാർ, തായ്ലാൻഡ്, ചൈന, നേപ്പാൾ, മാലി ദ്വീപ്‌ തുടങ്ങിയ രാജ്യങ്ങളിൽ ഇവയെ ധാരാളമായി കാണാം. 

ഇവ കൂട്ടമായാണ് ഇരതേടുന്നതും വിശ്രമിക്കുന്നതും അന്തിയുറങ്ങുന്നതും. ചെറു പ്രാണികളെ പറന്നു നിന്നു തന്നെ പിടിക്കുകയും അവയെ കാലുകളിൽ ഇറുക്കിപിടിച്ചുകൊണ്ട് പറക്കുമ്പോൾ തന്നെ ഭക്ഷിക്കുകയുമാണ് ചെയ്യുന്നത്. മുരിക്കിന്റെ തേൻ ഇവയുടെ ഇഷ്ട ഭക്ഷണങ്ങളിൽ ഒന്നാണ്‌.

മാർച്ച് മുതൽ ജൂൺ വരെയാണ് പ്രജനന കാലം. തെങ്ങിലും പനയിലും ചെറിയ കപ്പുപോലെയുള്ള കൂടുകൂട്ടി അതിൽ ഇളം പച്ചയിൽ ബ്രൌൺ പൊട്ടുകളോടു കൂടിയ രണ്ടു മുതൽ മൂന്നു വരെ മുട്ടകൾ ആണ് ഇടുക. കൂടുകൂട്ടുന്നതിലും അടയിരിക്കുന്നതിലും കുഞ്ഞുങ്ങൾക്ക് തീറ്റതേടുന്നതിലും ആൺകിളിയും പെൺകിളിയും തുല്യ പങ്കുവഹിക്കുന്നു.

## അവലംബം

വർഗ്ഗം:പക്ഷികുടുംബങ്ങൾ
വർഗ്ഗം:കേരളത്തിലെ പക്ഷികൾ
ബീറ്റ്റൂട്ട്

ഇലയും കിഴങ്ങും ഭക്ഷണത്തിനായി ഉപയോഗിക്കുന്ന ഒരു പച്ചക്കറി വിളയാണ് **ബീറ്റ്റൂട്ട്.**  (B. vulgaris L. subsp. conditiva). ടേബിൾ ബീറ്റ് (table beet), ഗാർഡൻ ബീറ്റ് (garden beet), റെഡ് അഥവാ ഗോൾഡൻ ബീറ്റ് (red or golden beet) എന്നീ പേരുകളിൽ ഇതറിയപ്പെടുന്നു. ബ്രിട്ടീഷ് കടൽത്തീരങ്ങളിലാണിത് ജന്മമെടുത്തത് 6 മുതൽ 10 ശതമാനം വരെയാണ് ഇതിൽ സുക്രോസ് എന്ന പഞ്ചസാരയുടെ അളവ്. ബീറ്റ്റൂട്ടിന്റെ ചുവപ്പുനിറത്തിന് കാരണം ബെറ്റാലെയ്ൻ (ബെറ്റാനിൻ)എന്ന വർണ്ണകമാണ്. 4000 വർഷം മുമ്പു തന്നെ ബീറ്റ്റൂട്ട് കൃഷി ചെയ്തിരുന്നു. പുരാതന റോമക്കാർ ഇതിനെയൊരു പ്രധാന ഭക്ഷണമായി ഉപയോഗിച്ചിരുന്നു. 19 ആം നൂറ്റാണ്ടിൽ ബീറ്റ് റൂട്ടിൽ നിന്നും സുക്രോസ് വേർതിരിക്കാമെന്നുള്ള കണ്ടുപിടിത്തം വ്യാവസായികമായി ഇതിനെയൊരു പ്രാധാന്യമുള്ള വിളയാക്കി മാറ്റി. പലവിധ ഔഷധഗുണങ്ങളുമുള്ള ഒരു സസ്യമാണ് ബീറ്റ് റൂട്ട്.തണുപ്പുരാജ്യങ്ങളിൽ (യൂറോപ്പ്, റഷ്യ, കാനഡ, അമേരിക്ക) പഞ്ചസാരയുടെ ഉറവിടമാണ് ബീറ്റ്റൂട്ട്. റഷ്യയാണ് ബീറ്റ്റൂട്ട് ഉത്പാദനത്തിൽ മുന്നിട്ടുനിൽക്കുന്നത്. മുഖ്യമായും ഇതിന്റെ തായ്‌വേരിലാണ് ഭക്ഷണം സംഭരിച്ചിരിക്കുന്നത്. 
## കൃഷിരീതി
കൃഷിയ്ക്ക് നല്ല ഇളക്കമുള്ള മണ്ണ് വേണം. വിത്ത് നേരിട്ട് പാകി വളർത്തുന്നു. 
## ഭക്ഷ്യവസ്തുക്കൾ
ചുവന്ന ഗോളാകൃതിയുള്ള കിഴങ്ങും തളിരിലകളും ഭക്ഷ്യയോഗ്യമാണ്. ബീറ്റ്റൂട്ട് ജ്യൂസ് ഔഷധഗുണം കാണിക്കുന്നു. കാരറ്റ്, വെള്ളരിക്ക എന്നിവയോടുചേർത്ത് സലാഡ് നിർമ്മിക്കാൻ ഉപയോഗിക്കുന്നു. Borscht എന്ന പേരിൽ യൂറോപ്പിൽ സൂപ്പ് ഉണ്ടാക്കാൻ ഉപയോഗിക്കുന്നു. മിക്ക പച്ചക്കറിവിഭവങ്ങളിലും ഇതുപയോഗിക്കുന്നു. 

## മറ്റുപയോഗങ്ങൾ
മഗ്നീഷ്യം, സോഡിയം, പൊട്ടാസ്യം, ജീവകം സി, ബീറ്റെയ്ൻ എന്നിവയുടെ നല്ല ഉറവിടമാണിത്. ശരീരത്തിൽ വച്ച് ബീറ്റാനിന് ശിഥിലീകരണം സംഭവിക്കാത്തതിനാൽ ഉയർന്ന അളവിൽ അത് മൂത്രത്തിലൂടെ വിസർജ്ജിക്കപ്പെടുന്നതിനാൽ ബീറ്റ്റൂട്ട് ഉപഭോഗത്തിനുശേഷം മൂത്രം രക്തം കലർന്ന നിറത്തിലാകും. ഇത് സന്ദേഹമുണ്ടാക്കാമെങ്കിലും അല്പസമയത്തിനുശേഷം നിറവ്യത്യാസം ഇല്ലാതാകുന്നു. ഇതിലെ ബീറ്റാനിൻ കരളിൽ പലവിധകാരണങ്ങളാൽ (മദ്യപാനം, പ്രമേഹം) കൊഴുപ്പ് അടിയുന്നത് തടയുന്നു. ഇതിലെ ഉയർന്ന നൈട്രേറ്റുകൾ രക്തസമ്മർദ്ദം കുറയ്ക്കുന്നതായി പഠനങ്ങൾ തെളിയിക്കുന്നു. 500 മി.ലി.ബീറ്റ്റൂട്ട് കഴിച്ചാൽ ഒരു മണിക്കൂറിനകം രക്തസമ്മർദ്ദം കുറയുന്നു.ചിലയിനം ആന്റിഓക്സിഡന്റുകളും ഇതിലുണ്ട്. ബീറ്റാനിൻ ചുവന്ന ഭക്ഷ്യവർണ്ണവസ്തുവുണ്ടാക്കാൻ ഉപയോഗിക്കുന്നു. വൈനുണ്ടാക്കാനും ബീറ്റ്റൂട്ട് ഉപയോഗിക്കാം.
## മുഖ്യ ഇനങ്ങൾ
കേരളത്തിൽ കൃഷിചെയ്യുന്ന മുഖ്യയിനങ്ങൾ ഡി.ഡി. റെഡ്, ഇംപറേറ്റർ, ക്രിംസൺ ഗ്ലോബ്, ഡെട്രിയോറ്റ് ഡാർക്ക് റെഡ് എന്നിവയാണ്. ഊട്ടി-1, ലോംഗ് ഡാർക്ക് ബ്ലഡ്, വിന്റർ കീപ്പർ, ഗ്രോസ്ബി ഈജിപ്ഷ്യൻ, ഹാൽഫ് ലോംഗ് ബ്ലഡ്, ഏർളി വണ്ടർ, അഗസ്ഗ്രോ വണ്ടർ, ഫ്ലാറ്റ് ഈജിപ്ഷ്യൻ എന്നിവ മറ്റ് പ്രധാനയിനങ്ങളാണ്.
## അവലംബം

## പുറത്തേക്കുള്ള കണ്ണികൾ
* http://plants.usda.gov/java/profile?symbol=BEVU2

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വിഭാഗം:പച്ചക്കറികൾ
വർഗ്ഗം:കിഴങ്ങുകൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:ലെബനോനിലെ സസ്യജാലം
രാക്കില

ടർപ്പൻടൈൻ മണമുള്ള, ഒരു മീറ്ററോളം ഉയരം വയ്ക്കുന്ന ഒരു ഏകവർഷിയാണ് **രാക്കില**. . 600 മീറ്ററോളം ഉയരമുള്ള സ്ഥലങ്ങളിൽ കാണപ്പെടുന്ന ഈ ചെടി ഇന്ത്യയിൽ എല്ലായിടത്തും ഉണ്ട്. ധാരാളം ഔഷധഗുണമുള്ള ഒരു സസ്യമാണിത്. വടക്ക് പടിഞ്ഞാറൻ ഇന്ത്യയിൽ എല്ലായിടത്തും കാണുന്നു.

## അവലംബം

## പുറത്തേക്കുള്ള കണ്ണികൾ
* ഏറെ വിവരങ്ങൾ
* രൂപവിവരണം
* http://bioinfo.bisr.res.in/project/domap/plant_details.php?plantid=0010&bname=Blumea%20lacera 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ അധിനിവേശസസ്യങ്ങൾ
സ്നേഹക്കൂറ

ഒരു മീറ്റർ വരെ ഉയരത്തിൽ വളരുന്ന ഒരു ഏകവർഷ കുറ്റിച്ചെടിയാണ് **സ്നേഹക്കൂറ**. . പലനാടുകളിലും കളയായി കരുതപ്പെടുന്ന ഈ ചെടി മറ്റു പലയിടങ്ങളിലും വറുതിയുടെ അവസരങ്ങളിൽ ഭക്ഷണമായി ഉപയോഗപ്പെടുന്നു. പലവിധ ഔഷധഗുണങ്ങളുള്ള സ്നേഹക്കൂറയിൽ നിന്നും രക്താർബുദത്തിനെതിരെ ഔഷധം ഉണ്ടാക്കാമെന്ന് കരുതുന്നു.

## അവലംബം

## പുറത്തേക്കുള്ള കണ്ണികൾ
* പലഭാഷകളിലെയും പേരുകൾ, കൂടുതൽ അറിവുകൾ
* ചിത്രങ്ങൾ, അറിവുകൾ
* http://earthmedicineinstitute.com/more/library/medicinal-plants/bidens-pilosa/
* http://wallumsmusings.blogspot.in/2012/05/bidens-pilosa.html

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ലെബനോനിലെ സസ്യജാലം
വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ഹെർഷൽ ബഹിരാകാശ നിരീക്ഷണാലയം

ഏറ്റവും വലിയ ഇൻഫ്രാറെഡ് ബഹിരാകാശ ദൂരദർശിനിയായ ഹെർഷൽ ബഹിരാകാശ നിരീക്ഷണാലയം യൂറോപ്യൻ ബഹിരാകാശ ഏജൻസിയാണ് വിക്ഷേപിച്ചത്. 2009ൽ വിക്ഷേപിച്ച ഇതിന്റെ പ്രവർത്തനം 2013 ഏപ്രിൽ 29ന് അവസാനിച്ചു. 3.5മീറ്റർ വ്യാസമുള്ള ഒരു ദർപ്പണമാണ് ഇതിൽ ഉപയോഗിച്ചിരിക്കുന്നത്. 

ഭൂമിയിൽ നിന്നും 1,500,000 കി.മീറ്റർ അകലെയുള്ള രണ്ടാമത്തെ ലങ്ഗ്രാഷ്യൽ പോയന്റിലായിരുന്നു ഹെർഷൽ നിരീക്ഷണാലയത്തിന്റെ സ്ഥാനം. സർ വില്യം ഹെർഷലിന്റെയും അദ്ദേഹത്തിന്റെ സഹോദരി കരോലിൻ ഹെർഷലിന്റെ സ്മരണക്കുവേണ്ടിയാണ് ഇതിന് ഹെർഷൽ എന്നു നാമകരണം ചെയ്തത്.

ചില ശീതീകാരികളുടെ സഹായത്തോടെയാണ് ഇതിലെ ഉപകരണങ്ങൾ കേടുകൂടാതെ പ്രവർത്തിച്ചിരുന്നത്. ഈ ശീതീകാരികൾ ഇല്ലാതാവുന്നതോടെ ഈ ദൂരദർശിനിയുടെ പ്രവർത്തനവും അവസാനിക്കും. ഇതു വിക്ഷേപിക്കുന്ന സമയത്ത് ഇതിന്റെ ആയുസ്സ് 2013 മാർച്ച് വരെ എന്നാണ് പ്രവചിച്ചിരുന്നത്.

 എന്നാൽ ഇത് 2013 ഏപ്രിൽ 29 വരെ കാര്യക്ഷമതയോടെ പ്രവർത്തിക്കുകയുണ്ടായി. ഇതുവരെ വിക്ഷേപിച്ചതിൽ ഏറ്റവും വലിയ ഇൻഫ്രാറെഡ് ദൂരദർശിനിയാണ് ഹെർഷൽ. 3.5മീറ്റർ വലിപ്പമുള്ള ഒറ്റ ദർപ്പണമായിരുന്നു ഇതിൽ ഉപയോഗിച്ചിരുന്നത്. Observations of the Herschel Space Observatoryhttp://remanzacco.blogspot.in/2013/07/observations-of-herschel-space.html?utm_source=feedburner&utm_medium=email&utm_campaign=Feed:+RemanzaccoObservatory-CometsNeo+%28Remanzacco+Observatory++-+Comets+%26+Neo%29

ഏറ്റവും തണുത്തതും പൊടിപടലങ്ങൾ നിറഞ്ഞതുമായ പ്രാപഞ്ചികവസ്തുക്കളെ കണ്ടെത്തുന്നതിന് ഹെർഷൽ ദൗത്യം വളരെ സഹായകമായി. നക്ഷത്രങ്ങൾ രൂപം കൊള്ളുന്ന നീഹാരികകളുടെ ഉൾഭാഗങ്ങളെ കുറിച്ച് കൂടുതൽ വിവരങ്ങൾ ഹെർഷൽ നൽകി. 35000ലേറെ നിരീക്ഷണങ്ങളാണ് ഹെഷൽ അതിന്റെ ആയുസ്സിനിടയിൽ നടത്തിയത്.

## ചരിത്രം
1982ൽ യൂറോപ്യൻ സ്പേസ് ഏജൻസി (ESA) Far Infrared and Sub-millimetre Telescope (FIRST) എന്ന ഒരു പദ്ധതി പ്രഖ്യാപിച്ചു. 1984ൽ ഹൊറൈസൺ 2000 എന്ന ഒരു ദീർഘകാല പദ്ധതി ആവിഷ്കരിക്കുകയും FIRST ഇതുമയി ലയിപ്പിക്കുകയും ചെയ്തു. 2000ൽ FIRST ഹെർഷൽ എന്നു പുനർനാമകരണം ചെയ്തു.

2013 ഏപ്രിൽ 29൹ ഹെർഷലിനെ തണുപ്പിച്ചു നിർത്തിയിരുന്ന ഹീലിയം പുറത്തേക്കൊഴുകി തുടങ്ങി. ഇതോടെ ഹെർഷലിന്റെ ശീതീകരണസംവിധാനം തകരാറിലാവുകയും പ്രവർത്തനം നിർത്തുകയും ചെയ്തു. 2013 ജൂൺ 17൹ ശാസ്ത്രജ്ഞർ ഇത് ഡീകമ്മീഷൻ ചെയ്യുന്നതിനുള്ള നിർദ്ദേശം നൽകി.

## അവലംബം

വർഗ്ഗം:ബഹിരാകാശ ദൂരദർശിനികൾ
രാവണീശ്വരം

കാസർഗോഡ് ജില്ലയിൽ അജാനൂർ ഗ്രാമപഞ്ചായത്തിലെ 	ചിത്താരി ഗ്രാമത്തിൽ സ്ഥിതി ചെയ്യുന്ന ഒരു പ്രദേശമാണു  **രാവണീശ്വരം**. കിഴക്ക് ഭാഗത്ത് പുല്ലൂർ പെരിയ പഞ്ചായത്തും വടക്ക് ഭാഗത്ത് പള്ളിക്കര പഞ്ചായത്തും തെക്ക് ഭാഗത്ത് വേലാശ്വരവും സ്ഥിതി ചെയ്യുന്നു. പടിഞ്ഞാറ് ഭാഗത്തു കൂടി ചിത്താരി പുഴ ഒഴുകുന്നു.
രാവണീശ്വരം എന്നത് നാടിന്റെ പൊതുപേരാണ്. മാക്കി, കൊട്ടിലങ്ങാട്,വാണിയംപാറ,പാടിക്കാനം,മുക്കൂട് തുടങ്ങിയ  നിരവധി പ്രദേശങ്ങൾ ചേർന്നതാണ് രാവണീശ്വരം.

## ഐതിഹ്യം
രാവണീശ്വരത്തിനു ഒരു ഐതിഹ്യം ഉണ്ട്. നാട്ടിലെ ഏറ്റവും പഴക്കം ചെന്ന ആരാധനാലയമാണ് രാവണീശ്വരം പെരും ത്രികോവിലപ്പൻ ക്ഷേത്രം. ക്ഷേത്ര വളപ്പിൽ ഒരു ഗുഹയുണ്ട്. ശിവ ഭക്തനായ രാവണൻ ശിവനെ ആരാധിക്കാനും പ്രാർത്ഥിക്കാനും ഉപയോഗിച്ച സ്ഥലമാണ്‌ ഈ ഗുഹയെന്നു പറയപ്പെടുന്നു.

## രാവണീശ്വരം നെല്ലെടുപ്പ് സമരം

രണ്ടാം ലോകമഹായുദ്ധഫലമായി മലബാറിൽ തുടങ്ങിയ കടുത്ത ഭക്ഷ്യക്ഷാമകാലത്തു് ജന്മിമാർ നെല്ല് പൂഴ്ത്തിവെച്ചു് കരിഞ്ചന്തയിൽ വിൽക്കുന്നതിനെതിരെ, കർഷകസംഘത്തന്റേയും, കമ്മ്യൂണിസ്റ്റ് പാർട്ടിയുടേയും നേതൃത്വത്തിൽ ജനങ്ങൾ നടത്തിയ കാർഷിക സമരങ്ങളിലൊന്നാണു് രാവണീശ്വരം നെല്ലെടുപ്പ് സമരം. രാവണേശ്വരത്താണ് ഇതിന്റെ ആദ്യത്തെ ആലോചനാ യോഗം നടന്നത്. 1948-ലാണു രാവണീശ്വരം നെല്ലെടുപ്പ് സമരം നടന്നത്. കെ. മാധവൻ, പി. അമ്പു നായർ, എം.ഹരിദാസ്, കല്ലുവരമ്പത്ത് കണ്ണൻ എന്നിവർ സമരത്തിനു നേതൃത്വം വഹിച്ചു.

## അവലംബം
1."ഒതുക്ക്-രാവണീശ്വരത്തിന്റെ ചരിത്രം"-രവീന്ദ്രൻ രാവണീശ്വരം

2."ഓർമ്മ"- ഡോ.എ.അശോകൻ
 

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കാട്ടിക്കുളം

വയനാട്ടിലെ തിരുനെല്ലി ഗ്രാമപഞ്ചായത്തിലെ ഒരു വാർഡാണ് കാട്ടിക്കുളം. 

പ്രധാന റോഡുകൾ: കാട്ടിക്കുളം-ബാവലി റോഡ് കുട്ട-തോൽപ്പെട്ടി റോഡ് കാട്ടിക്കുളം-മാനന്തവാടി റോഡ് 

## സ്ഥാപനങ്ങൾ
* ഗവ.ഹയർ സെക്കണ്ടറി സ്ക്കൂൾ,കാട്ടിക്കുളം 

## അവലംബം

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ മലമ്പ്രദേശങ്ങൾ
പവിഴത്തുമ്പി

കേരളത്തിലെ മഴക്കാടുകളിലെ ശുദ്ധജലചതുപ്പുകളിൽ കാണപ്പെടുന്ന അഴകുള്ള ഒരിനം തുമ്പിയാണ് **പവിഴത്തുമ്പി**(Ruby-tailed Hawklet).

## ശരീരപ്രകൃതി
ആൺ-പെൺ തുമ്പികൾ തമ്മിൽ വളരെയധികം കാഴ്ചയിൽ വ്യത്യാസമുണ്ട്. ആൺ പവിഴതുമ്പികളുടെ മുഖം വെളുപ്പും ലോഹവർണ്ണത്തോടുകൂടിയ പച്ചനിറവുമാണ്. ശരീരത്തിനും കണ്ണുകൾക്കും ഇരുണ്ട തവിട്ടുനിറമാണ്. സുതാര്യമായ ചിറകുകളിൽ കറുപ്പുനിറമുള്ള പുള്ളിക്കുത്തുണ്ട്. ചിറകുകൾ ആരംഭിക്കുന്നിടത്ത് മഞ്ഞനിറമാണ്. മുതുകിലും അരപ്പട്ടയിലും മുഴുവൻ പവിഴത്തോട് സാദൃശ്യമുള്ള ചുവപ്പുനിറമാണ്.

പെൺതുമ്പിയുടെ ശരീരം മഞ്ഞനിറത്തിലാണ്. മുതികിലും അരപ്പട്ടയിലും ആൺതുമ്പിയുടെ ചുവപ്പുനിറത്തിനുപകരം തിളങ്ങുന്ന കടുത്ത മഞ്ഞനിറം തന്നെയാണ്. 

## ആവാസവ്യവസ്ഥ
ചെറുസംഘങ്ങളായി സമൂഹജീവിതം നയിക്കുന്ന സ്വഭാവമുള്ള തുമ്പികളാണിവ. പശ്ചിമഘട്ടങ്ങളിലെ വനാന്തരങ്ങളിൽ മാത്രം കാനപ്പെടുന്ന ഒരു തനതു തുമ്പിവർഗ്ഗം കൂടിയാണിത്. ചതുപ്പുകളിലും കൈതക്കാടുകളിലും പൊന്തകളിലുമെല്ലാം മഴക്കാലങ്ങളിൽ യഥേഷ്ടം കാണാനാകും.

ശുദ്ധജലചതുപ്പുനിലങ്ങളോട് ചേർന്നുള്ള ഒഴുകുന്ന വെള്ളത്തിലാണ് ഇവ മുട്ടയിടുന്നത്. വനത്തിലുള്ളിലെ ചതുപ്പുകളുടെ നാശം ഇവയുടെ നിലനിൽപ്പിനു ഭീഷണിയാണ്.

## അവലംബം
*കേരളത്തിലെ തുമ്പികൾ - മാതൃഭൂമി ആഴ്ചപ്പതിപ്പ് (2013 ഏപ്രിൽ 14-20) - സി. സുശാന്ത്

വർഗ്ഗം:കല്ലൻതുമ്പികൾ
വാർമക്സ്

അവസരം അടിസ്ഥാനമാക്കിയ പീരങ്കിയുദ്ധ കമ്പ്യൂട്ടർ കളികളിലൊന്നാണ് **വാർമക്സ്**. ഇതൊരു സ്വതന്ത്ര - പരസ്യപ്രഭവരേഖാ ഗെയിമാണ്. ഡിസംബർ 2002ൽ **വോർമക്സ്** എന്ന പേരിൽ ലോറൻസ് അസോഗ് മോയ് ആയ് ഈ ഗെയിം നിർമ്മിച്ചത്. പിന്നീട് 2010 നവംബറിലാണ് ഈ ഗെയിം വാർമക്സ് എന്ന് പുനർനാമകരണം ചെയ്യപ്പെട്ടത്. മുമ്പ് ക്ലാൻലിബ് ലൈബ്രറി ഉപയോഗിച്ചിരുന്ന ഈ ഗെയിം ഇപ്പോൾ എസ്ഡിഎൽ ആണ് ഉപയോഗിക്കുന്നത്. വാർമക്സ് വിവിധ പ്ലാറ്റ്ഫോമുകളിൽ - വിൻഡോസ്, യൂണിക്സ് (ലിനക്സ്, ആൻഡ്രോയ്ഡ്, ഫ്രീ ബിഎസ്ഡി മൈമോ, മാക് ഓഎസ്) - ലഭ്യമാണ്. 2011 ഏപ്രിലിൽ പുറത്തിറങ്ങിയ 11.04.1 ആണ് ഈ ഗെയിമിന്റെ ഏറ്റവും പുതിയ പതിപ്പ്. യൂണിക്സ് ഗെയിമിംഗ് മേഖലയിലെ മാഗസിനുകളും വെബ്സൈറ്റുകളും നല്ല അഭിപ്രായങ്ങൾ രേഖപ്പെടുത്തിയിട്ടുള്ളതിനാൽ വാർമക്സ് പെട്ടെന്ന് തന്നെ പ്രശസ്തമായി. മാത്രമല്ല വിവിധ വിതരണങ്ങൾക്കായി പാക്കേജ് ചെയ്ത പതിപ്പുകൾ ഓരോ വിതരണത്തിന്റെയും കലവറകളിലും ലഭ്യമാണ്. എന്നാൽ ഇവയിൽ പ്ലാറ്റ്ഫോമിനനുസരിച്ച് ചെറിയ മാറ്റങ്ങൾ ഉണ്ടാകാം.

## സവിശേഷതകൾ
ഈ ഗെയിം ഇപ്പോഴും വികസിപ്പിക്കുന്നുണ്ട്. വിവിധ സ്വതന്ത്ര സോഫ്റ്റ്‌വെയറുകളായ ഗ്നു, ലിനക്സ്, ഫ്രീബിഎസ്ഡി, കെഡിഇ ജിമ്പ്, ഓപ്പൺഓഫീസ്, ഫയർഫോക്സ്, തണ്ടർബേഡ്, സൂസെ, വർക്ക്റേവ്, ബഗ്സില്ല, എസ്പിഐപി, ന്യൂഎഫ്ഡബ്ല്യു എന്നിവയുടെ ഭാഗ്യചിഹ്നങ്ങളെ അടിസ്ഥാനപ്പെടുത്തിയാണ് ഓരോ ടീമിനെയും രൂപപ്പെടുത്തിയെടുത്തിരിക്കുന്നത്. വാർമക്സിലെ കോഡും ഡാറ്റയും ഗ്നു ജിപിഎൽ അനുമതിപത്രം പ്രകാരമാണ് പുറത്തിറക്കിയിരിക്കുന്നത്.

## അവലംബം

വർഗ്ഗം:വീഡിയോ ഗെയിമുകൾ
വർഗ്ഗം:ലിനക്സ് ഗെയിമുകൾ
വർഗ്ഗം:ഓപൺ സോഴ്സ് ഗെയിമുകൾ
മരതകത്തുമ്പി

മലനിരകളിലെ നീർച്ചാലുകൾക്കരികിൽ കാണപ്പെടുന്ന ഒരു സൂചിത്തുമ്പിയാണ് **മരതകത്തുമ്പി**(Clear-winged Forest Glory). 

## വിവരണം

കണ്ണുകൾ ഇരുണ്ട തവിട്ടും തിളങ്ങുന്ന പച്ചനിറവും ചേർന്നതാണ്. മരതകപ്പച്ചനിറമാണ് ശരീരത്തിനു്. വെയിലേൽക്കുമ്പോൾ ഇവ വെട്ടിത്തിളങ്ങുന്നത് കാണാൻ ഭംഗിയാണ്. സൂതാര്യമായ ചിറകുകൾക്ക് നേർത്ത കറുപ്പുനിറവുമുണ്ട്. പെൺതുമ്പിയുടെ നിറം ആൺതുമ്പിയെ അപേക്ഷിച്ച് കുറച്ച് മങ്ങിയതാണ്.

* ഏകദേശവലിപ്പം:  
**ആൺതുമ്പി: ഉദരം - 45 to 46&nbsp;mm, ചിറകളവ് - 34 to 38&nbsp;mm.
**പെൺതുമ്പി: ഉദരം - 43 to 50&nbsp;mm, ചിറകളവ് - 36 to 39&nbsp;mm.

## ആവാസവ്യവസ്ഥ
കാനനവാസിയായ ഈ ശലഭം കാട്ടിലെ നീർചോലകളുള്ള പ്രദേശങ്ങളിലും കാടിനോട് ചേർന്ന നാട്ടിൻപുറങ്ങളിലെ ശുദ്ധജലനീരൊഴുക്കിന്റെ കരകളിലുമായി കണ്ടുവരുന്നു. മരതകത്തുമ്പികൾ ചെറുസംഘങ്ങളായിട്ടാണ് പൊന്തകളിൽ കണ്ടുവരുന്നത്.

## പ്രജനനം
ഒഴുകുന്ന കാട്ടരുവികളിലാണ് മരതകത്തുമ്പികൾ മുട്ടയിടുന്നത്. മഴകഴിഞ്ഞുള്ള സമയത്ത് കാടുകളിൽ ഇവയുടെ സാന്ദ്രത  കൂടുതലാണ്.

## കൂടുതൽ ചിത്രങ്ങൾ

Clear-winged Forest Glory 07465.jpg 
മരതകത്തുമ്പി Black- tipped Stream Glory.jpg|ലഘുചിത്രം


## അവലംബം
*കേരളത്തിലെ തുമ്പികൾ - മാതൃഭൂമി ആഴ്ചപ്പതിപ്പ് (2013 ഏപ്രിൽ 28 - മേയ് 4 ലക്കം) - സി. സുശാന്ത് 


വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
വെളുത്ത തഴുതാമ

വെളുപ്പ് നിറമുള്ള പൂക്കളുള്ള ഒരിനം തഴുതാമയാണ് **വെളുത്ത തഴുതാമ**. . ഔഷധഗുണങ്ങളുണ്ട്. ചെടി മുഴവനായും മരുന്നായി ഉപയോഗിക്കുന്നു. ഇലകൾ ഭക്ഷ്യയോഗ്യമാണ്.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* http://www.tropicos.org/Name/50213149?projectid=32

## ഇതും കാണുക
തഴുതാമ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വിഭാഗം:പച്ചക്കറികൾ
കുടൽചുരുക്കി

ഇന്ത്യയിൽ എല്ലായിടത്തും തന്നെ വന്യമായി വളരുന്ന ഒരു ഏകവർഷ കുറ്റിച്ചെടിയാണ് **കുടൽചുരുക്കി**. . ആയുർവേദത്തിൽ ഈ ചെടി ഔഷധമായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* കൂടുതൽ വിവരങ്ങൾ
* ചിത്രങ്ങൾ 
* http://indiabiodiversity.org/species/show/231225

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അഭിലാഷ് ടോമി

പായ്‌വഞ്ചിയിൽ ഒറ്റയ്ക്ക് ലോകംചുറ്റിയ നേട്ടം കൈവരിച്ച ആദ്യ ഇന്ത്യക്കാരനാണ് മലയാളിയായ **അഭിലാഷ് ടോമി**. പായ്‌വഞ്ചിയിൽ ഇത്തരത്തിൽ ലോകംചുററിയ രണ്ടാമത്തെ ഏഷ്യക്കാരനുമാണിദ്ദേഹം.  നാവികസേനയിൽ ലഫറ്റനന്റ് കമാൻഡറാണ് അഭിലാഷ് ടോമി.. 1979 ഫെബ്രുവരി 5നാണ് അഭിലാഷ് ജനിച്ചത്.

ഇദ്ദേഹം യാത്രക്കായി ഉപയോഗിച്ച പായ്‌വഞ്ചിയുടെ പേരാണ് മാദേയി. ഗോവയിലാണ് ഇത് നിർമിച്ചത്. ഗോവയിലെ മുക്കുവരുടെ ദൈവമാണ് മാദേയി. 2012 നവംബറിലാണ് ഇദ്ദേഹം മുംബൈ തീരത്തുനിന്ന് യാത്രയായത്. നാലുലക്ഷത്തോളം കിലോമീറ്റർ പിന്നിട്ട അഭിലാഷ് 2013 മാർച്ച്‌ 31ന് മുബൈയിൽ തന്നെ തിരിച്ചെത്തി. ഇദ്ദേഹത്തെ സ്വീകരിക്കാൻ ഗേറ്റ് വേ ഓഫ് ഇന്ത്യയിൽ രാഷ്ട്രപതി പ്രണബ് മുഖർജിയും എത്തിയിരുന്നു. ഇപ്പോൾ എറണാകുളത്ത് താമസിക്കുന്ന ആലപ്പുഴ ചേന്നംകരി വല്ല്യാറ വീട്ടിൽ വി.സി. ടോമിയുടെ മകനാണ് അഭിലാഷ് ടോമി. ഇന്ത്യൻ നാവികസേനയുടെ സാഗർ പരിക്രമ എന്ന പ്രൊജക്ടുമായി ബന്ധപ്പെട്ടാണ് ലെഫ്റ്റ്നന്റ്കമാൻഡറായ അഭിലാഷ് പരസഹായം കൂടാതെ, നിർത്താതെ പായ് വഞ്ചി തുഴഞ്ഞ് ലോകം ചുറ്റിയത്. യാത്ര ആരംഭിച്ചിടത്ത് തന്നെ അവസാനിപ്പിക്കുമ്പോൾ 157 ദിവസം കഴിഞ്ഞിരുന്നു. 22000 നോട്ടിക്കൽ മൈൽ ദൂരം സഞ്ചരിച്ച ഇദ്ദേഹം ഈ കാലയളവിൽ കപ്പൽ ഒരു തുറമുഖത്തും അടുപ്പിച്ചിരുന്നില്ല. ആരുടേയും സഹായം തേടിയതുമില്ല. ഇദ്ദേഹത്തിന് കീർത്തിചക്ര പുരസ്കാരവും ടെൻസിങ് നോർഗെ നാഷ്ണൽ അഡ്വഞ്ചർ പുരസ്കാരവും ലഭിച്ചിട്ടുണ്ട്.

ഗോൾഡൻ ഗ്ലോബ് റേസ് പായ്വഞ്ചിയോട്ട മത്സരത്തിൽ രണ്ടാം സ്ഥാനത്തെത്തി. ഫിനിഷിങ് പോയിന്റായ ഫ്രഞ്ച് തീരത്ത് അഭിലാഷ് പായ്വഞ്ചിയുമായി എത്തിച്ചേർന്നു.

236 ദിവസവും 14 മണിക്കൂറും 46 മിനിറ്റുമെടുത്താണ് അഭിലാഷ് ഫിനിഷ് ചെയ്തത്. 48,000 കിലോമീറ്ററാണ് അതി സാഹസികമായി അഭിലാഷ് പായ് വഞ്ചി യിൽ തനിയെ കടലിൽ സഞ്ചരിച്ചത്. നോർത്ത് അറ്റ്‌ലാന്റിക്കിന്റെ കരയിലെ പടിഞ്ഞാറൻ ഫ്രഞ്ച് തുറമുഖമായ ലെ സാബ്ലെ ദെലോനിൽ നിന്ന് 2022 സെപ്റ്റംബറിലാണ് അഭിലാഷ് യാത്ര തുടങ്ങിയത്. മത്സരം പൂർത്തിയാക്കുന്ന ആദ്യ ഇന്ത്യൻ, ഏഷ്യൻ താരമെന്ന അപൂർവ നേട്ടവും താരം സ്വന്തമാക്കി. 

## അവലബം


വർഗ്ഗം:സാഹസികയാത്രക്കാർ
വർഗ്ഗം:1979-ൽ ജനിച്ചവർ
വയൽച്ചീര

വെള്ളത്തിലും ഈർപ്പമുള്ള ഇടങ്ങളിലും വളരുന്ന മധ്യരേഖാസ്വദേശിയായ ഒരു ചെടിയാണ് **വയൽച്ചീര**. . ഇലകൾ ഭക്ഷ്യയോഗ്യമാണ്. വലിയ പരിചരണമൊന്നും വേണ്ടാത്ത ഈ ചെടി അതിനാൽത്തന്നെ ലോകത്തെ മിക്കനാടുകളിലും പച്ചക്കറിക്കായി വളർത്തുന്നു. പലയിടങ്ങളിലും ഇതിനെ ഒരു അധിനിവേശസസ്യമായും കരുതുന്നുണ്ട്. രക്തത്തിലെ പഞ്ചസാരയുടെ അളവ് താഴ്ത്താൻ ശേഷി ഈ സസ്യത്തിനുണ്ടെന്ന് പരീക്ഷണങ്ങളിൽ കണ്ടിട്ടുണ്ട്.

## അവലംബം

## പുറത്തേക്കുള്ള കണ്ണികൾ

*Germplasm Resources Information Network: ''Ipomoea aquatica'' 

*Water spinach nutritional information from Kasetsart University
*Center for Aquatic, Wetland and Invasive Plants , University of Florida
*USDA Federal Noxious Weed Regulations (Possession in USA requires permit) 
*Species Profile - Water Spinach (''Ipomoea aquatica''), National Invasive Species Information Center, United States National Agricultural Library. Lists general information and resources for Water Spinach.

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:ഇപ്പോമിയ
വർഗ്ഗം:കോൺവോൾവുലേസിയേ
വർഗ്ഗം:കേരളത്തിലെ സസ്യജാലം
ഖഗോളബലതന്ത്രം

ജ്യോതിശാസ്ത്രത്തിൽ ഖഗോളവസ്തുക്കളുടെ ചലനത്തെ സംബന്ധിക്കുന്ന പഠനം നടത്തുന്ന ശാസ്ത്രശാഖയാണു് **ഖഗോളബലതന്ത്രം**. ഊർജ്ജതന്ത്രത്തിലെ ബലതന്ത്രനിയമങ്ങൾ അനുസരിച്ച് ഖഗോളവസ്തുക്കളായ ഗ്രഹങ്ങൾ, നക്ഷത്രങ്ങൾ, സൂര്യൻ, ചന്ദ്രൻ, ധൂമകേതുക്കൾ, കൃത്രിമ ഉപഗ്രഹങ്ങൾ തുടങ്ങിയവയുടെ ചലനവേഗവും ഗതിയും സ്ഥാനവും കണ്ടുപിടിച്ച് അവയുടെ പട്ടികകൾ തയ്യാറാക്കാൻ ഈ പഠനം ഉപകരിക്കുന്നു.

ഖഗോളബലതന്ത്രത്തിന്റെ പ്രധാനപ്പെട്ട ഒരു ഉപശാഖയാണു് **[[ഭ്രമണപഥബലതന്ത്രം]]** (Astrodynamics). കൃത്രിമോപഗ്രഹങ്ങളുടെ ഭ്രമണപഥം കണക്കാക്കുന്ന പഠനശാഖയാണിതു്. ചന്ദ്രന്റെ ഭ്രമണപഥത്തെ മാത്രം കേന്ദ്രീകരിച്ചു പഠിക്കുന്ന മറ്റൊരു ഉപശാഖയാണു് **ചന്ദ്രപഥശാസ്ത്രം**(Lunar theory).

വർഗ്ഗം:ഖഗോള ജ്യോതിശാസ്ത്രം
സരബ്ജിത് സിങ്

പാകിസ്താനിലെ കോട് ലോക്പഥ് ജയിലിൽ വധശിക്ഷയ്ക്ക് വിധിക്കപ്പെട്ട് തടവിൽ കഴിഞ്ഞിരുന്ന ഇന്ത്യക്കാരനായിരുന്നു **സരബ്‌ജിത് സിങ്** (ഡിസംബർ 18, 1960-മേയ് 2, 2013) 1990ൽ ലാഹോറിലും ഫൈസലാബാദിലും നടന്ന ബോംബ് സ്ഫോടനങ്ങളിൽ പങ്കുണ്ടെന്ന് ആരോപിച്ചാണ് ഇദ്ദേഹം ശിക്ഷിക്കപ്പെട്ടത്.  പാകിസ്താൻ ഇദ്ദേഹത്തെ മൻജിത് സിങ് എന്നാണ് വിശേഷിപ്പിച്ചിരുന്നത്. 

ഇന്ത്യയുടെ ചാരസംഘടനയായ റോയുടെ കീഴിൽ പ്രവർത്തിച്ചിരുന്ന ചാരനായിരുന്ന സരബ്ജിത്  സിങ് 1990-ൽ അതിർത്തി മുറിച്ച് പാകിസ്താനിലേക്ക് കടന്നപ്പോൾ പാകിസ്താൻ സൈന്യത്തിന്റെ പിടിയിൽ അകപ്പെടുകയായിരുന്നു. പിന്നീടാണ് സ്ഫോടനങ്ങളിലെ പങ്ക് ആരോപിക്കപ്പെട്ട് അദ്ദേഹത്തിന് വധശിക്ഷ വിധിച്ചത്. 1991 മുതൽ 2013-ൽ വധിയ്ക്കപ്പെടുന്നതുവരെ അദ്ദേഹം കോട് ലോക്പഥ് ജയിലിലായിരുന്നു. അദ്ദേഹത്തിന്റെ ഭാര്യ സുഖ്പ്രീത് കൗർ, മക്കളായ സ്വപ്നദീപ് കൗർ, പൂനം കൗർ എന്നിവർ, സഹോദരി ദൽബീർ കൗർ എന്നിവർ അദ്ദേഹത്തിന്റെ മോചനത്തിനായി പലതവണ ഇടപെട്ടിരുന്നു. മാറിമാറി വന്ന കേന്ദ്രസർക്കാരുകൾ പാകിസ്താനുമായുള്ള ചർച്ചകളിൽ ഈ വിഷയം ഉൾക്കൊള്ളിച്ചിരുന്നു. എന്നാൽ, മിക്കപ്പോഴും ഈ വിഷയം തള്ളപ്പെടുകയായിരുന്നു.
 	
2013 ഏപ്രിൽ 26-ന് വൈകീട്ട് 4:30-ന് ജയിലിൽ സഹതടവുകാരുടെ മർദ്ദനത്തിന് വിധേയനായ സരബ്‌ജിത് സിങ് 2013 മേയ് 2-ന് പുലർച്ചെ 1:30-ന് ലാഹോറിലെ ജിന്ന ആശുപത്രിയിൽ വെച്ച് അന്തരിച്ചു. മൃതദേഹം തുടർന്ന് ഇന്ത്യയിലെത്തിച്ച് ജന്മനാട്ടിൽ വച്ച് പൂർണ ഔദ്യോഗിക ബഹുമതികളോടെ സംസ്കരിച്ചു. 

## അവലംബം

വർഗ്ഗം:1960-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഡിസംബർ 18-ന് ജനിച്ചവർ
വർഗ്ഗം:മേയ് 2-ന് മരിച്ചവർ
വർഗ്ഗം:പാകിസ്താനിൽ വച്ച് കൊല്ലപ്പെട്ട ഇന്ത്യക്കാർ
ഷിറിൻ ഷർമിൻ ചൗധരി

ബംഗ്ലാദേശിന്റെ വനിതാ-ശിശുക്ഷേമ മന്ത്രിയാണ് **ഷിറിൻ ഷർമിൻ ചൗധരി** (6 ഒക്ടോബർ 1966). ബംഗ്ലാദേശ്  ചരിത്രത്തിലെ ആദ്യ വനിതാ സ്​പീക്കറായി  തിരഞ്ഞെടുക്കപ്പെടാൻ അവാമി ലീഗ് നാമനിർദ്ദേശം ചെയ്തിട്ടുണ്ട്.   ചെയ്തതോടെയാണിത്. അവാമി ലീഗിന്റെ രാജ്യാന്തരകാര്യ സെക്രട്ടറികൂടിയായ ചൗധരി 2009-ലെ തിരഞ്ഞെടുപ്പിൽ വനിതാസംവരണ സീറ്റിൽ ജയിച്ചാണ് പാർലമെന്റിലെത്തിയത്.

## ജീവിതരേഖ
ബംഗ്ലാദേശ്  മുൻ പ്രധാനമന്ത്രി ഷെയ്ഖ് മുജിബുർ റഹ്മാന്റെ അടുത്ത അനുയായിയും പേഴ്‌സണൽ സെക്രട്ടറിയുമായിരുന്നു ഷിറിന്റെ പിതാവ് റഫീഖുള്ള ചൗധരി. അവാമി ലീഗ് പ്രസിഡന്റും പ്രധാനമന്ത്രിയുമായ ഷേഖ് ഹസീനയുടെ അഭിഭാഷകയായി പ്രവർത്തിക്കുന്ന ഷിറിൻ നിയമത്തിൽ ഡോക്ടറേറ്റ് നേടിയിട്ടുണ്ട്.

## അവലംബം

## പുറം കണ്ണികൾ
* Parliament of Bangladesh 
http://gurumia.com/2013/04/30/shirin-sharmin-chaudhury-first-woman-speaker-bangladesh/http://gurumia.com/2013/04/30/shirin-sharmin-chaudhury-first-woman-speaker-bangladesh/

വർഗ്ഗം:1966-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
കുറവിലങ്ങാട്

കേരളത്തിലെ കോട്ടയം ജില്ലയിലെ കുറവിലങ്ങാട് ഗ്രാമപഞ്ചായത്തിന്റെ ആസ്ഥാനമാണ് **കുറവിലങ്ങാട്** ഗ്രാമം. എം.സി റോഡിൽ കൂത്താട്ടുകുളത്തിനും ഏറ്റുമാനൂരിനും ഇടയിലാണ് കുറവിലങ്ങാട് സ്ഥിതി ചെയ്യുന്നത്.

## അധികാരപരിധികൾ
* പാർലമെന്റ് മണ്ഡലം - കോട്ടയം
* നിയമസഭ മണ്ഡലം -കടുത്തുരുത്തി
* വിദ്യഭ്യാസ ഉപജില്ല -കുറവിലങ്ങാട് 
* വിദ്യഭ്യാസ ജില്ല -കടുത്തുരുത്തി 
* വില്ലേജ് - കുറവിലങ്ങാട്
* പോലിസ് സ്റ്റേഷൻ - കുറവിലങ്ങാട്
* ബ്ളോക്ക് : ഉഴവൂർ
## പ്രധാന സ്ഥാപനങ്ങൾ
* കുറവിലങ്ങാട് മേജർ ആർക്കിഎപ്പിസ്‌കോപ്പൽ മർത്ത്മറിയം അർക്കദിയാക്കോൻ തീർത്ഥാടന ദേവാലയം
* ദേവമാതാ കോളേജ്
* സെന്റ് മേരീസ് ഹൈസ്കൂൾ, കുറവിലങ്ങാട്
*സെന്റ് മേരീസ് ഹയർസെക്കന്ററി സ്‌കൂൾ
*സെന്റ് മേരീസ് ഗേൾസ് ഹൈസ്‌കൂൾ
*സെന്റ് മേരീസ് ഗേൾസ് എൽപി സ്‌കൂൾ
*സെന്റ് മേരീസ് ബോയ്‌സ് എൽപി സ്‌കൂൾ
*സംസ്ഥാന സീഡ് ഫാം
*കോട്ടയം ജില്ലാ കൃഷിത്തോട്ടം
*കേരള സയൻസ് സിറ്റി  
* മിനി സിവിൽ സ്റ്റേഷൻ
*നരസിംഹസ്വാമി ക്ഷേത്രം
*കാളികാവ് ദേവീ ക്ഷേത്രം

## എത്തിച്ചേരാനുള്ള വഴി

റോഡ് വഴി - എം.സി റോഡിൽ കൂത്താട്ടുകുളത്തിനും ഏറ്റുമാനൂരിനും ഇടയിൽ.
Vaikom-pala Road 

റെയിൽ വഴി - അടുത്തുള്ള റെയിൽ‌വേ സ്റ്റേഷൻ കോട്ടയം. 

Local train : Kurupanthara & Ettumanoor

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം).

## ചിത്രശാല

File:Kozha sree narasimhaswami temple.JPG|കോഴാ നരസിംഹസ്വാമി ക്ഷേത്രം
File:Kuruvilangad_St_Mary%27s_High_School.JPG|സെന്റ് മേരീസ് ഹൈസ്കൂൾ, കുറവിലങ്ങാട്


വർഗ്ഗം:കോട്ടയം ജില്ലയിലെ ഗ്രാമങ്ങൾ
ഖഗോളനിർദ്ദേശാങ്കങ്ങൾ

ജ്യോതിശാസ്ത്രത്തിലും ഖഗോളബലതന്ത്രത്തിലും ഒരു ഖഗോളവസ്തുവിന്റെ സ്ഥാനം, അകലം എന്നിവ നിർണ്ണയിക്കുന്നതിനു് വ്യത്യസ്തനിർദ്ദേശാങ്കസമ്പ്രദായങ്ങൾ ഉപയോഗിക്കുന്നു. ദൂരം ഉൾപ്പെടെ കണക്കിലെടുക്കാവുന്ന ത്രിമാനഭാവത്തിലുള്ള രീതികളും ദൂരത്തിനു് പ്രാധാന്യമില്ലാതെ, ദിശ മാത്രം പരിഗണിക്കുന്ന രീതികളും നിലവിലുണ്ടു്.

മുഖ്യമായും അഞ്ചുതരത്തിലുള്ള നിർദ്ദേശാങ്കരീതികളാണു്  ഖഗോളശാസ്ത്രങ്ങളിൽ ഉപയോഗിക്കുന്നതു്. എല്ലാ രീതികളിലും ലംബമായോ തിരശ്ചീനമായോ ഒരു അടിസ്ഥാനതലവും ആ തലത്തിൽ നിന്നും അഭിലംബം(normal) ആയ രണ്ടു ധ്രുവബിന്ദുക്കളും ഉണ്ടായിരിക്കും.
നിർദ്ദേശാങ്കങ്ങളുടെ ചട്ടക്കൂടിന്റെ മൂലബിന്ദു (Origin) ഭൂമിയുടെ കേന്ദ്രമോ നിരീക്ഷകന്റെ സ്വന്തം സ്ഥാനമോ ആയിരിക്കാം. ധ്രുവങ്ങളെ തമ്മിൽ ബന്ധിപ്പിക്കുന്ന രേഖ അടിസ്ഥാനതലത്തിനു ലംബമായി കടന്നുപോകുന്നു.

## ഇതും കാണുക
ഭൂമിശാസ്ത്രനിർദ്ദേശാങ്കവ്യവസ്ഥ

## അവലംബം

വർഗ്ഗം:ഖഗോള നിർദ്ദേശാങ്കങ്ങൾ
പുത്തൻകാവ് പള്ളി

ആലപ്പുഴ ജില്ലയിലെ പുത്തൻകാവ് എന്ന് പ്രദേശത്ത് സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് **പുത്തൻകാവ് പള്ളി** എന്നറിയപ്പെടുന്ന **സെന്റ് മേരീസ് ഓർത്തഡോക്സ് കത്തീഡ്രൽ**. മലങ്കര ഓർത്തഡോക്സ് സുറിയാനി സഭയുടെ ചെങ്ങന്നൂർ ഭദ്രാസനത്തിൽ ഉൾപ്പെടുന്ന ഈ പള്ളി മധ്യതിരുവിതാംകൂറിലെ ഏറ്റവും പഴക്കമുള്ള പള്ളികളിൽ ഒന്നാണ് . മാർത്തോമാ ആറാമന്റെയും മാർത്തോമാ എട്ടാമന്റെയും പുത്തൻകാവിൽ മാർ പീലക്സിനോസ് മെത്രാപ്പൊലീത്തയുടെയും കബറിടങ്ങൾ ഈ പള്ളിയിൽ സ്ഥിതി ചെയ്യുന്നു.

## ചരിത്രം
മുമ്പ് ചെങ്ങന്നൂരിലെ പഴയ സുറിയാനി പള്ളിയിലും, മാരാമൺ പള്ളിയിലും ആണ് ഈ പ്രദേശത്തെ ആളുകൾ ആരാധന നടത്തിയിരുന്നത്. ഈ പള്ളികളിലേക്കു വളരെയധികം ദൂരമുണ്ടായിരുന്നതിനാൽ ഈ പ്രദേശത്തെ നസ്രാണികൾ ഇടുക്കുള തരകൻ എന്ന വ്യക്തിയുടെ നേതൃത്വത്തിൽ 1793-ൽ പുത്തൻകാവിൽ തന്നെ വിശുദ്ധ മറിയാമിന്റെ നാമധേയത്തിൽ ഒരു പള്ളി പണിയുകയും ആരാധന ആരംഭിക്കുകയും ചെയ്തു. മലങ്കര സഭാതലവന്മാരായിരുന്ന മാർത്തോമാ മെത്രാൻമാരിൽ ആറാമനും എട്ടാമനും പുത്തൻകാവ് പള്ളി ആസ്ഥാനമാക്കി സഭാ ഭരണം നടത്തിയിരുന്നു.
## ചാപ്പലുകൾ
17-ആം നൂറ്റാണ്ടിൽ ജീവിച്ചിരുന്ന വിശുദ്ധ അന്ത്രയോസിന്റെ നാമത്തിലുള്ള സെന്റ്. ആൻഡ്രൂസ് ചാപ്പൽ, സെന്റ്. ജോൺസ് ചാപ്പൽ, സെന്റ്. ഗ്രിഗോറിയോസ് ചാപ്പൽ
## പെരുന്നാളുകൾ
പ്രതിവർഷം 2 പെരുന്നാളുകളാണ് ഈ പള്ളിയിൽ ആചരിക്കുന്നത്. മാർത്തോമാ ആറാമൻ, മാർത്തോമാ എട്ടാമൻ, പുത്തൻകാവിൽ മാർ പീലക്സിനോസ് എന്നിവരുടെ സംയുക്ത ഓർമ്മപ്പെരുന്നാൾ എപ്രിൽ 16,17 തീയതികളിലും  മാർ അന്ത്രയോസിന്റെ ഓർമ്മ പെരുന്നാൾ കുംഭം 18,19 തീയതികളിലും ആചരിക്കുന്നു.

## അവലംബം

വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
നിണമണിഞ്ഞ കാല്പാടുകൾ

1963-ൽ പുറത്തിറങ്ങിയ മലയാളചലച്ചിത്രമാണ് **നിണമണിഞ്ഞ കാല്പാടുകൾ**.  നവരത്നാ പ്രൊഡക്ഷനുവേണ്ടി ശോഭന പരമേശ്വരൻ നായർ നിർമിച്ചതാണ് ഈ ചിത്രം എൻ.എൻ പിഷാരടി സംവിധാനം ചെയ്തു..  ചന്ദ്രതാരാ പിക്ചേഴ്സ് വിതരണം ചെയ്ത ചിത്രം 1963 ഫെബ്രുവരി 22-ന് പ്രദർശനം തുടങ്ങി. നടൻ മധുവിന്റെ കന്നിച്ചിത്രമായിരുന്നു ഇത്. പി ഭാസ്കരന്റെ വരികൾക്ക് ബാബുരാജ് ഈണം നൽകി.     പാറപ്പുറത്തിന്റെ നോവലിനെ ആസ്പദമാക്കി നിർമിച്ച *നിണമണിഞ്ഞ കാല്പാടുകൾ* 1963-ലെ ബെസ്റ്റ് ഫിലിമിനുള്ള നാഷണൽ അവാർഡിന് അർഹമായി.

## അഭിനേതാക്കൾ

## ഗാനങ്ങൾ
*വരികൾ:പി ഭാസ്കരൻ
*ഈണം:  എം എസ്‌ ബാബുരാജ്‌

## പരാമർശങ്ങൾ

## പുറംകണ്ണികൾ
*   
*  
*
*

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ

വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എൻ. എൻ പിഷാരടി സംവിധാനം ചെയ്ത ചലച്ചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
മെസ്സിയർ 33

ത്രിഭുജം രാശിയിൽ സ്ഥിതിചെയ്യുന്ന ഒരു സർപ്പിളതാരാപഥമാണ് **മെസ്സിയർ 33** (**M33**) അഥവാ **ട്രയാംഗുലം ഗാലക്സി**. SA(s)cd വിഭാഗത്തിൽപ്പെടുന്ന ഈ താരാപഥം ആകാശഗംഗ ഉൾപ്പെടുന്ന ലോക്കൽ ഗ്രൂപ്പിന്റെ ഭാഗമാണ്. സൗരയൂഥത്തിൽ നിന്ന് ഈ താരാപഥത്തിലേക്കുള്ള ദൂരം 24 ലക്ഷം പ്രകാശവർഷത്തിനും (730 കിലോപാർസെക്) 31 ലക്ഷം പ്രകാശവർഷത്തിനും (960 കിലോപാർസെക്) ഇടയിലായാണ് കണക്കാക്കപ്പെടുന്നത്.

ആൻഡ്രോമിഡ താരാപഥം, ആകാശഗംഗ എന്നിവ കഴിഞ്ഞാൽ ലോക്കൽ ഗ്രൂപ്പിലെ ഏറ്റവും വലിയ താരാപഥമാണ് M33. സൂര്യന്റെ 6×1010 മടങ്ങാണ് പിണ്ഡം കണക്കാക്കുന്നത്, ആൻഡ്രോമിഡ താരാപഥത്തിന്റെ 5 ശതമാനം മാത്രമാണിത്. ഈ താരാപഥത്തിന്റെ പിണ്ഡത്തിന്റെ 85 ശതമാനത്തോളം തമോദ്രവ്യത്തിന്റെ സംഭാവനയാണ്.

ചാൾസ് മെസ്സിയറാണ് 1764-ൽ ട്രയാംഗുലം ഗാലക്സിയെ ആദ്യമായി പട്ടികപ്പെടുത്തിയത്. എങ്കിലും തെളിഞ്ഞ ആകാശത്ത് നഗ്നനേത്രങ്ങൾ കൊണ്ടുതന്നെ നിരീക്ഷണയോഗ്യമായ ഒരു വസ്തുവാണിത് എന്നതിനാൽ മെസ്സിയർക്കു മുമ്പേ ഇതിനെ നിരീക്ഷിച്ചവരുണ്ടാകാം. പത്തൊമ്പതാം നൂറ്റാണ്ടിന്റെ മധ്യം വരെയെങ്കിലും M33നെക്കുറിച്ചുള്ള ജ്യോതിശാസ്ത്രപഠനങ്ങൾ തുടർന്നു. 1850-ൽ വില്യം പാർസൺസ് (റോസെ പ്രഭു) ആണ് ഈ താരാപഥത്തിന് സർപ്പിളാകൃതിയാണെന്ന് ആദ്യമായി അനുമാനിച്ചത്.

## അവലംബം

വർഗ്ഗം:ത്രിഭുജം (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
മൻദീപ് സിങ്

**മൻദീപ് സിങ്** (ജനനം: 18 ഡിസംബർ 1991, ജലന്ദർ, പഞ്ചാബ്) ഒരു ഇന്ത്യൻ ക്രിക്കറ്റ് കളിക്കാരനാണ്. ആഭ്യന്തര ക്രിക്കറ്റിൽ പഞ്ചാബ് ക്രിക്കറ്റ് ടീമിനു വേണ്ടിയാണ് അദ്ദേഹം കളിക്കുന്നത്. ഒരു വലംകൈയ്യൻ ആക്രമണോത്സുക കളിക്കാരനായ അദ്ദേഹം വലംകൈയ്യൻ മീഡിയം ഫാസ്റ്റ് ബൗളിങ്ങും ചെയ്യാറുണ്ട്. ഫസ്റ്റ് ക്ലാസ്സ് ക്രിക്കറ്റിൽ 3 ശതകങ്ങൾ അദ്ദേഹം നേടിയിട്ടുണ്ട്. ചലഞ്ചർ ട്രോഫിയിൽ ഇന്ത്യ ബ്ലൂ ടീമിനുവേണ്ടിയും, ദുലീപ് ട്രോഫിയിൽ ഉത്തരമേഖലാ ടീമിനുവേണ്ടിയുമാണ്  അദ്ദേഹം കളിക്കുന്നത്.. ഐ.പി.എൽ.ൽ കിങ്സ് ഇലവൺ പഞ്ചാബ് ടീമിന്റെ ഭാഗമാണ് അദ്ദേഹം. 2013 ഐ.പി.എൽ സീസണിൽ മികച്ച ബാറ്റിങ് പ്രകടനം കാഴ്ചവെച്ച് അദ്ദേഹം ഏവരുടെയും പ്രശംസ പിടിച്ചുപറ്റി.

## അവലംബം

## പുറത്തേക്കുള്ള കണ്ണികൾ
*മൻദീപ് സിങ്: കളിക്കാരനെക്കുറിച്ചുള്ള വിവരങ്ങൾ ക്രിക്കിൻഫോയിൽ നിന്ന് 
*മൻദീപ് സിങ്: കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1991-ൽ ജനിച്ചവർ
വർഗ്ഗം:ഡിസംബർ 13-ന് ജനിച്ചവർ
എന്റെ അമ്മു നിന്റെ തുളസി അവരുടെ ചക്കി

ബാലചന്ദ്രമേനോൻ കഥ,തിരക്കഥ, സംഭാഷണം, സംവിധാനം  എന്നിവ നിർവ്വഹിച്ച് 1985-ൽ പുറത്തിറങ്ങിയ മലയാളചലച്ചിത്രമാണു **എന്റെ അമ്മു നിന്റെ തുളസി അവരുടെ ചക്കി** . ബാലചന്ദ്രമേനോൻ, ഭരത് ഗോപി, വേണു നാഗവള്ളി, ശങ്കരാടി, ബൈജു, ഉർവ്വശി, സീമ, കവിയൂർ പൊന്നമ്മ എന്നിവരാണു ഈ ചിത്രത്തിലെ പ്രധാന കഥാപാത്രങ്ങളെ  അവതരിപ്പിച്ചിരിക്കുന്നത്.
ഒ.എൻ.വി. കുറുപ്പ് എഴുതിയ ഈ ചിത്രത്തിലെ ഗാനങ്ങൾക്ക് ഈണം രചിച്ചിരിക്കുന്നത് കണ്ണൂർ രാജനാണു്   .
## കഥാംശം
മനുഷ്യന്റെ നിലപാടുകളിലെ പൊള്ളത്തരങ്ങളാണ് ഭംഗിയായി ചിത്രീകരിച്ചിരിക്കുന്നത്. തന്റെ രചനകളിൽ സ്ത്രീവിദ്വേഷിയായി അറിയപ്പെടുന്ന ശക്തി എന്ന എഴുത്തുകാരനു ബാംഗളൂരിൽ സ്വീകരണം ലഭിക്കുന്നു. സ്വീകരണത്തിനുശേഷം വിശ്രമിക്കുന്ന ശക്തിയെ തേടി തന്റെ ഉറ്റസുഹൃത്ത് നന്ദു എത്തുന്നു. അയാളെ വീട്ടിലേക്ക് കൊണ്ടുപോകുന്നു. അവിടെ നന്ദുവിന്റെ ഭാര്യ അമ്മുവിനെ കണ്ട് അയാൾ ഞെട്ടുന്നു. കാണാനില്ല എന്ന പേരിൽ പത്രത്തിൽ കണ്ട അവളെ യാദൃച്ഛികമായി ആണ് തന്റെ ഭാര്യ ആയതെന്ന് നന്ദു അറിയിക്കുന്നു. തന്റെ പഴയ കാമുകിയായ തുളസിയാണെന്ന് മനസ്സിലാക്കി. അയാൾ വിദ്യാഭ്യാസത്തിനുശേഷം ടൂട്ടോറിയൽ നടത്തിയിരുന്ന കാലത്ത് പത്രമുതലാളിയുടെ മകളായ തുളസിയെ പ്രേമിച്ചതും പരസ്യം കൊടുക്കാത്തതിന്റെ പേരിൽ തനിക്കെതിരെ അപവാദം പ്രചരിപ്പിച്ച അവളുടെ അമ്മാവനോടുഌഅ ദേഷ്യത്തിനു അവളെ പിഴപ്പിക്കുന്നു. അവരുടെ ഒളിച്ചോട്ടം തകരുന്നു. നന്ദുവിന്റെ പുത്രനായി അറിയപ്പെടുന്ന വിക്കി തന്റെ മകനാണെന്ന് ശക്തി അറിയുന്നു. അതിനിടയിൽ തങ്ങൾ ചക്കി എന്നു വിളിക്കുന്ന തുളസിയെ തിരഞ്ഞ് അവളുടെ മാതാപിതാക്കളും എത്തുന്നു. അവരുടെ ഇടയിൽ ശക്തി കിടന്ന് പിടക്കുന്നു. പോകുന്നതിനുമുമ്പ് വിക്കി തന്റെ പുത്രനാണെന്ന് നന്ദുവിനെ അറിയിച്ചില്ലെങ്കിൽ താൻ ആത്മഹത്യചെയ്യുമെന്ന് തുളസി അറിയിക്കുന്നു. ഗതികെട്ട് ശക്തി അത് പറയുന്നു. അവസാനം നന്ദു ചതിക്കപ്പെട്ട അമ്മുവിനെ സംരക്ഷിച്ചു എന്നതിൽ പരം തനിക്ക് അവളുമായി ഒരു ബന്ധവുമില്ലെന്ന് അറിയിക്കുന്നതോടെ ശുഭപര്യവസായി ആയി തീരുന്നു.  

## താരനിര

## പാട്ടരങ്ങ്
*വരികൾ:ഒ.എൻ.വി. കുറുപ്പ്
*ഈണം:  കണ്ണൂർ രാജൻ 

## അവലംബം

## പുറമെ നിന്നുള്ള കണ്ണികൾ
* 
*    
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:ബാലചന്ദ്രമേനോൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ബാലചന്ദ്രമേനോൻ അഭിനയിച്ച ചലച്ചിത്രങ്ങൾ
വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹരിഹരപുത്രൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:കണ്ണൂർ രാജൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
ആസിഡ് ഗുണവിശേഷങ്ങൾ

ഒരു ദത്തശേഖരത്തിലെ (ഡാറ്റാബേസ്) ഇടപാടുകൾ (ട്രാൻസാക്ഷൻ) നിർവചിക്കുന്ന നാല് ഗുണങ്ങളാണ് അണുകത(അറ്റൊമിസിറ്റി), സ്ഥിരത(കൺസിസ്റ്റെൻസി), വേർതിരിയൽ(ഐസോലേഷൻ), ദൃഢത(ഡൂറബിലിറ്റി) എന്നിവ. ഇതിനെ ചുരുക്കത്തിൽ **ആസിഡ്  (ACID- **A**tomicity, **C**onsistency, **I**solation, **D**urability)ഗുണവിശേഷങ്ങൾ** എന്നു പറയുന്നു.ഒരു വിവരത്തിൽ(ഡാറ്റ) ചെയ്യുന്ന ഒറ്റ യുക്തിയുക്തമായ പ്രവർത്തനത്തെയാണ് ഡാറ്റാബേസ് ട്രാൻസാക്ഷൻ  എന്നു പറയുന്നത്. ഒരു അക്കൗണ്ടിൽ നിന്നും മറ്റൊരു അക്കൗണ്ടിലേക്ക് പണം കൈമാറ്റം ചെയ്യുന്നത്  ട്രാൻസാക്ഷന് ഒരു ഉദാഹരണമാണ്. 1970-ൽ ജിം ഗ്രേ ഈ ഗുണവിശേഷങ്ങൾ നിർവചിക്കുകയും അവ സ്വയമേവ കൈവരിക്കുവാനുതകുന്ന സാങ്കേതികവിദ്യകൾ വികസിപ്പിച്ചെടുക്കുകയും ചെയ്തു.

## അറ്റൊമിസിറ്റി
അറ്റൊമിസിറ്റി എന്നത് ഒരു  ട്രാൻസാക്ഷൻ  ഒന്നുകിൽ പൂർത്തിയാക്കണം അല്ലെങ്കിൽ ഒരു പ്രവർത്തനവും നടക്കാതിരിക്കണം എന്ന ആശയമാണ്. ഒരു  ട്രാൻസാക്ഷന്റെ ഒരു ചെറിയ ഭാഗത്തിനു തന്നെ എന്തെങ്കിലും കുഴപ്പം സംഭവിച്ചാൽ ആ  ട്രാൻസാക്ഷനിലെ ഒരു പ്രവർത്തനവും നടക്കരുത്. ഒരു അറ്റോമിക് സിസ്റ്റം  ഓരോ സന്ദർഭത്തിലും അറ്റോമിസിറ്റി ഉറപ്പുവരുത്തേണ്ടതുണ്ട്.
## കൺസിസ്റ്റെൻസി
ഇതുസൂചിപ്പിക്കുന്നത് സാധുവായ ദത്തം മാത്രമേ ഡേറ്റാബേയ്സിലേയ്ക്ക് ചേർക്കാവൂ എന്നാണ്. പ്രോഗ്രാം എക്സിക്യുഷൻ സമയത്ത് പൂർണ്ണതാപരിധി (ഇന്റെഗ്രിറ്റി കൺസ്റ്റ്രയിന്റ്സ്) ലംഘിക്കാത്ത  ട്രാൻസാക്ഷനെ കൺസിസ്റ്റെന്റ്  ട്രാൻസാക്ഷൻ എന്നു പറയുന്നു. ട്രാൻസാക്ഷൻ ഒരു സാധുത ഉള്ള സ്റ്റേറ്റിൽ നിന്നും മറ്റൊരു സാധുത ഉള്ള സ്റ്റേറ്റിലേക്കു പോകുമെന്ന് ഈ ഗുണവിശേഷം ഉറപ്പു വരുത്തുന്നു. ഏതെങ്കിലും ട്രാൻസാക്ഷൻ ഡേറ്റാബേയ്സിന്റെ സ്ഥിരതയെ ലംഘിച്ചാൽ ട്രാൻസാക്ഷൻ തിരുത്തപ്പെട്ട് ദത്തശേഖരം പൂർവ്വസ്ഥിതിയിലേയ്ക്ക് പുനഃക്രമീകരിക്കപ്പെടുന്നു. ട്രാൻസാക്ഷൻ വിജയകരമായാൽ നിലവിലുള്ള ചട്ടപ്രകാരമുള്ള (rules) ദത്തശേഖരം ചട്ടപ്രാബല്യമുള്ള മറ്റൊരവസ്ഥയിലേയ്ക്ക (another state that is also consistent) ഉയർത്തപ്പെടുന്നു.
## ഐസോലേഷൻ
ഒന്നിലേറെ ട്രാൻസാക്ഷനുകൾ ഒരേസമയം നിർവ്വഹിക്കപ്പെടുമ്പോൾ അവ ഒന്നിനൊന്ന് സ്വതന്ത്രമായി, ഇതര ട്രാൻസാക്ഷനുകളെ ബാധിക്കാതെ പൂർത്തീകരിക്കണമെന്ന ആശയമാണിത്. 
## ഡൂറബിലിറ്റി
ഡേറ്റാബേയ്സിലേയ്ക്ക് ഉൾക്കൊള്ളിക്കപ്പെടുന്ന ട്രാൻസാക്ഷനുകൾ നഷ്യപ്പെടാൻ പാടില്ലെന്ന ആശയമാണിത്. ട്രാൻസാക്ഷൻ ലോഗുകൾ വഴിയും ഡേറ്റാബേയ്സ് ബായ്ക്കപ്പുകൾ വഴിയും ഇത് ഉറപ്പാക്കാവുന്നതാണ്.
## അവലംബം
* About.com 

വർഗ്ഗം:ഡാറ്റാബേസ്
പോളിസ്ഫേരിയ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് ***പോളിസ്ഫേരിയ*** - ***Polysphaeria***. മഡഗാസ്കർ, ഉഷ്ണമേഖലാ ആഫ്രിക്ക എന്നിവയാണ് ഇതിന്റെ തദ്ദേശീയമേഖലകൾ. പ്ലാന്റ്‌സ് ഓഫ് വേൾഡ് ഓൺ‌ലൈൻ അനുസരിച്ച് ഇനിപ്പറയുന്ന 22 സ്പീഷീസുകൾ ഇതിൽ അടങ്ങിയിരിക്കുന്നു.:
**[[Polysphaeria acuminata]]* Verdc.
**[[Polysphaeria aethiopica]]* Verdc.
**[[Polysphaeria arbuscula]]* K.Schum.
**[[Polysphaeria braunii]]* K.Krause
**[[Polysphaeria capuronii]]* Verdc.
**[[Polysphaeria cleistocalyx]]* Verdc.
**[[Polysphaeria dischistocalyx]]* Brenan
**[[Polysphaeria grandiflora]]* Cavaco
**[[Polysphaeria grandis]]* (Baill.) Cavaco
**[[Polysphaeria hirta]]* Verdc.
**[[Polysphaeria lanceolata]]* Hiern
**[[Polysphaeria lepidocarpa]]* Verdc.
* *[[Polysphaeria macrantha]]* Brenan
**[[Polysphaeria macrophylla]]* K.Schum.
**[[Polysphaeria maxima]]* (Baill.) Cavaco
**[[Polysphaeria multiflora]]* Hiern
**[[Polysphaeria ntemii]]* S.E.Dawson & Gereau
**[[Polysphaeria ovata]]* Cavaco
**[[Polysphaeria parvifolia]]* Hiern
**[[Polysphaeria pedunculata]]* K.Schum. ex De Wild.
**[[Polysphaeria subnudifaux]]* Verdc.
**[[Polysphaeria tubulosa]]* (Baill.) Cavaco

## അവലംബം

## ഇനങ്ങൾ
* Polysphaeria macrantha''
## ബാഹ്യ ലിങ്കുകൾ
*
*

വർഗ്ഗം:പോളിസ്ഫേരിയ
വർഗ്ഗം:റുബിയേസീ സസ്യകുടുംബം
നിത്യകന്യക

1963-ൽ പുറത്തിറങ്ങിയ മലയാളചലച്ചിത്രമാണ് **നിത്യകന്യക**.  ശ്രീധരിന്റെ *എതിർ പാരാതത്* എന്ന തമിഴ് ചിത്രത്തെ ആസ്പദമാക്കി *ശരവണഭവ ആൻഡ് യൂണിറ്റി പിക്ചേഴ്സിനു* വേണ്ടി എ.കെ. ബാലസുബ്രഹ്മണ്യമണ് ഈ ചിത്രം നിർമിച്ചത്.  തിരുമേനി പിക്ചെഴ്സ് വിതരണം നടത്തിയ ഈ ചിത്രം 1963 ഫെബ്രുവരി 22-ന് പ്രദർശനം ആരംഭിച്ചു.
## അഭിനേതക്കൾ
*സത്യൻ
*തിക്കുറിശ്ശി സുകുമാരൻ നായർ
*കൊട്ടാരക്കര ശ്രീധരൻ നായർ
*ബഹദൂർ
*സാന്റോ കൃഷ്ണൻ 
*കാമ്പിശ്ശേരി കരുണാകരൻ
*അംബിക (പഴയകാല നടി)
*രാഗിണി

## പിന്നണിഗായകർ
*കെ.ജെ. യേശുദാസ്
*പി. സുശീല
*പട്ടം സദൻ
*ടി.എസ്. കുമരേശ്
## അണിയറ പ്രവർത്തകർ
*സംഭാഷണം - പൊൻകുന്നം വർക്കി
*ഗാനരചന - വയലാർ രാമവർമ
*സംഗീത സംവിധാനം - ജി. ദേവരാജൻ
*ഛായാഗ്രഹണം - പി. രാമസ്വാമി
*സംവിധാനം ‌- കെ.എസ്. സേതുമാധവൻ
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് നിത്യകന്യക
*മൂവിസ്.ബോളിസൈറ്റ്.കോമിൽ നിന്ന്  നിത്യകന്യക

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പൊൻകുന്നം വർക്കി തിരക്കഥ എഴുതിയ ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
ദേശീയ ജനസംഖ്യാ രജിസ്റ്റർ

ഭാരതത്തിൽ സ്ഥിരതാമസമുള്ള  എല്ലാ ആളുകളുടെയും വിവരങ്ങൾ ശേഖരിച്ച് തയ്യാറാക്കാൻ നിശ്ചയിച്ചിരിക്കുന്ന രജിസ്റ്ററാണ് **ദേശീയ ജനസംഖ്യാ രജിസ്റ്റർ**(എൻ.പി.ആർ).1955 ലെ പൗരത്വ ആക്ടും 2003 ലെ പൗരത്വ(പൗരന്മാരുടെ രജിസ്ട്രേഷനും ദേശീയ തിരിച്ചരിയൽ കാർഡ് നൽകലും) നിയമങ്ങളും പ്രകാരമാണ് ദേശീയ ജനസംഖ്യാ രജിസ്റ്റർ തയ്യാറാക്കുന്ന പദ്ധതി നടപ്പിലാക്കുന്നത്. രാജ്യത്ത് സ്ഥിരതാമസമുള്ള എല്ലാവരും  1955 ലെ പൗരത്വ ആക്ടിലെ 14 എ പ്രകാരം നിർബന്ധമായും ഇതിൽ രജിസ്റ്റർ ചെയ്യേണ്ടതാണെന്ന് സർക്കാർ അറിയിച്ചിട്ടുണ്ട്.ഇതുപ്രകാരം ഇന്ത്യയിൽ 18 തികഞ്ഞ എല്ലാ പൗരൻമാർക്കും ഒരു തിരിച്ചറിയൽ കാർഡ് ലഭിക്കും. 2011 ലെ സെൻസസ് വിവരങ്ങളെ ആധാരമാക്കിയാണ് എൻ. പി. ആർ. തയ്യാറാക്കുന്നത്.
## പ്രക്രിയ
2010 ഏപ്രിൽ - മെയ് മാസങ്ങളിലായി നടന്ന സെൻസസ് വിവര ശേഖരണത്തിനോടൊപ്പം ഓരോ കുടുംബത്തിലെയും സ്ഥിരതാമസക്കാരായ ആളുകളുടെ നിശ്ചിത വിവരങ്ങൾ ശേഖരിച്ചിരുന്നു. ഈ പദ്ധതിയുടെ തുടർ പ്രക്രിയയായി അഞ്ച് വയസ്സും അതിനു മുകളിലും പ്രായമുള്ള എല്ലാ സ്ഥിരതാമസക്കാരുടെയും ഫോട്ടോഗ്രാഫുകളും വിരലടയാളവും  കൃഷ്ണമണിയുടെ ചിത്രവും ശേഖരിക്കും. ഇതിനായി പ്രത്യേക ക്യാംപുകൾ നടത്തുന്നുണ്ട്.

എൻ.പി.ആർ ബയോമെട്രി എടുത്ത ഒരു വ്യക്തി ആധാർ കാർഡിനു വേണ്ടി മറ്റൊരു തവണ ബയോമെട്രി എടുക്കേണ്ടതില്ല.

എൻ.പി.ആർ ഷെഡ്യൂളിൽ 9 ചോദ്യങ്ങളാണുള്ളത്. .

## ഇതും കാണുക
ദേശീയ പൗരത്വ രജിസ്റ്റർ (എൻ.ആർ.സി)
## അവലംബം

## പുറം കണ്ണികൾ
*വെബ്സൈറ്റ് 
വർഗ്ഗം:ഭാരതസർക്കാരിന്റെ പദ്ധതികൾ
കൊതിക്കല്ല്

കൊച്ചി - തിരുവിതാംകൂർ നാട്ടുരാജ്യങ്ങളുടെ അതിർത്തി രേഖപ്പെടുത്തുന്നതിനായി സ്ഥാപിക്കപ്പെട്ടിരുന്ന മൈൽക്കുറ്റിയുടെ ആകൃതിയോടുകൂടിയതും നാല് വശങ്ങളിലായി ഒന്നരയടി വീതിയും ആറടി നീളവുമുള്ള കരിങ്കല്ലിൽ തീർത്ത അതിർത്തികല്ലുകളാണ് **കൊതിക്കല്ലുകൾ**. കൊച്ചിയെ സൂചിപ്പിച്ച് **കൊ** എന്നും തിരുവിതാംകൂറിനെ സൂചിപ്പിച്ച് **തി** എന്നും കല്ലിന്റെ ഇരുവശത്തായി രേഖപ്പെടുത്തിയിരിക്കുന്നതിനാലാണ് കൊതിക്കല്ല് എന്നറിയപ്പെട്ടത്. 
 

രണ്ട് നാട്ടുരാജ്യത്തിനും സ്വതന്ത്രമായ അധികാരമില്ലാത്ത ആറടിപാതകൾ അതിർത്തിയിൽ നിലവിലുണ്ടായിരുന്നു. അതിന്റെ മധ്യത്തിലാണ് കൊതിക്കല്ലുകൾ സ്ഥാപിക്കുക. "കൊ" എന്നെഴുതിയ ഭാഗം കൊച്ചി രാജ്യത്തെ അഭിമുഖികരിച്ചും "തി" എന്നെഴുതിയ ഭാഗം തിരുവിതാംകൂർ രാജ്യത്തെ അഭിമുഖികരിച്ചുമാണ് കല്ലുകൾ സ്ഥാപിക്കുക. 

തിരുവിതാംകൂറിന്റെ ഭാഗമായ പുത്തൻചിറയുടെ അതിർത്തി നിർണ്ണയിക്കുന്നതിനുമായും കൊതിക്കല്ലുകൾ സ്ഥാപിച്ചിട്ടുണ്ടായിരുന്നു. അതിർത്തിയിലുള്ള ആറടി പാതയുടെ മധ്യത്തിലാണ് കൊതിക്കല്ലുകൾ സ്ഥാപിച്ചത്. ഈ പ്രദേശങ്ങളിലെ ഭൂമിയളവുകളിൽ പ്രധാന രേഖയായി ഈ കല്ലുകൾ ഇപ്പോഴും കണക്കാക്കുന്നു.

## വിവരണം
ഇത്തരം കല്ലുകൾക്ക് ആറടി മുതൽ പത്തടി വരെ ഉയരവും മൂന്നടി വരെ വീതിയുമുണ്ടാകുമായിരുന്നു.

## കാണപ്പെടുന്ന സ്ഥലങ്ങൾ
* ഉദയം‌പേരൂർ
* ചിറ്റാറ്റുകര
* വെള്ളൂർ
* ചെറായി
* തൃപ്പൂണിത്തുറ
* എളവൂർ.
മാമ്പ്ര,അന്നമനട,കൊരട്ടി
## കൊ.തി. കല്ല് സമരം
തൃശൂർ മാള കരിങ്ങാച്ചിറയിൽ കേരള സംസ്ഥാന രൂപീകരണത്തിനു മുൻപേ നടന്ന സമരമാണ് കൊ.തി. കല്ല് സമരം. മാള, പുത്തൻചിറ പഞ്ചായത്തുകളുടെ അതിർത്തിയിലാണ് കല്ലുകൾ സ്ഥാപിച്ചിരുന്നത്. പുത്തൻചിറയിൽ നിന്ന് മാളയിലേക്ക് കൊണ്ടുപോകുന്ന സാധനങ്ങൾക്ക് അതിർത്തിയിൽ ചുങ്കം ഏർപ്പെടുത്തിയിരുന്നു. ഇതിനായി പൊലീസ് ഔട്ട് പോസ്റ്റും സ്ഥാപിച്ചു. തൃച്ചക്രപുരം ക്ഷേത്രത്തിനു സമീപമായിരുന്നു തിരുവിതാംകൂറിന്റെ വില്ലേജ് ഓഫിസ്. താലൂക്ക് ആസ്ഥാനം പറവൂരിലും ജില്ലാ ആസ്ഥാനം കോട്ടയത്തുമായിരുന്നു. ഇതിനാൽ ചെറിയ കാര്യങ്ങൾക്ക് പോലും നാട്ടുകാർ ദിവസങ്ങളോളം യാത്ര ചെയ്താണ്
കോട്ടയത്തെത്തിയിരുന്നത്.  ഇതിൽ സഹികെട്ട് നാട്ടുരാജ്യങ്ങളുടെ വേർതിരിവിനെതിരെ സമരം ചെയ്യാൻ പുത്തൻചിറക്കാർ തീരുമാനിച്ചു.പുത്തൻചിറക്കാർക്ക് പറവൂരിലേക്കും കോട്ടയത്തേക്കും നിരന്തരം യാത്ര ചെയ്യേണ്ടതായും വന്നു. ഐക്യകേരളം നടപ്പാക്കണമെന്നാവശ്യപ്പെട്ട് സാഹിത്യകാരൻ ഇ.കെ.ദിവാകരൻ പോറ്റിയുടെ നേതൃത്വത്തിൽ കെ.തി.കല്ലുകൾ പിഴുതെറിഞ്ഞ് സമരം ചെയ്തു.  തൃപ്പേക്കുളം, കരിങ്ങാച്ചിറ,
ചെകുത്താൻ തുരുത്ത്, അരിക്കത്തോട്, പറയൻതോട് എന്നിവിടങ്ങളിലുണ്ടായിരുന്ന ആയിരത്തോളം കല്ലുകൾ നാട്ടുകാർ പിഴുതെറിഞ്ഞു. 8 അടിയോളം ഉയരമുള്ള കല്ലുകളും ഇക്കൂട്ടത്തിലുണ്ടായിരുന്നതായി പറയപ്പെടുന്നു. ഇതിനുള്ള ഗുഢാലോചന നടത്തിയെന്നാരോപിച്ച് ദിവാകര പോറ്റി അടക്കമുള്ളവരെ ജയിലടച്ചു. 1949ൽ തിരു-കൊച്ചി സംസ്ഥാനം നിലവിൽ വന്നതോടെയാണ് വേർതിരിവുകൾ അവസാനിച്ചത്.

## ചിത്രശാല

പ്രമാണം:Kochi travencore boarder stone.JPG|കൊ-തി കല്ല്
File:Border_Stone_-_കൊതിക്കല്ല്_-_Kochi-Travencore_Border_in_Puthenchira_01.JPG|പുത്തൻചിറയിലെ കൊതിക്കല്ലിന്റെ "കെ" എന്ന വശം


## അവലംബം


വർഗ്ഗം:കേരളചരിത്രം